polyglot-tagger/wikipedia-language-snippets-filtered huggingface dataset:
ಸ್ಪೇನ್‌ನ ಉತ್ತರ ಭಾಗ ಮತ್ತು ಫ್ರಾನ್ಸ್‌ನ ನೈಋತ್ಯ ಭಾಗದಲ್ಲಿ ವಾಸಿಸುತ್ತಿರುವ ಬಾಸ್ಕ್‌ ಜನರು, ಯುರೋಪ್‌ನಲ್ಲಿನ ಅತಿ ಹಳೆಯ ಸ್ಥಳೀಯ ಗುಂಪುಗಳ ಪೈಕಿ ಒಬ್ಬರೆನಿಸಿಕೊಂಡಿದ್ದಾರೆ. ಇಂಡೋ-ಐರೋಪ್ಯ ಭಾಷೆಗಳು ಮತ್ತು ಜನರ ಒಳನುಗ್ಗುವಿಕೆಗೆ ಮುಂಚಿತವಾಗಿ, ನವಶಿಲಾಯುಗದ ಯುರೋಪ್‌‌ನ ಸಮುದಾಯಗಳಿಂದ ಜನ್ಮತಾಳಿದ ಕೊನೆಗೆ ಉಳಿದಿರುವ ಜನಾಂಗೀಯ-ಭಾಷಿಕ ಗುಂಪೇ ಬಾಸ್ಕ್ ಜನಗಳದ್ದಾಗಿರುವ ಸಾಧ್ಯತೆಗಳಿವೆ ಎಂಬುದಾಗಿ ವ್ಯಾಪಕವಾಗಿ ಸಮರ್ಥಿಸಲಾಗುತ್ತದೆ. ಬಾಸ್ಕ್‌ ಜನರ ಮೂಲಗಳ ಕುರಿತಾದ ಮತ್ತೊಂದು ಸಿದ್ಧಾಂತವು ಸೂಚಿಸುವ ಪ್ರಕಾರ, ಅವರು ಕನಿಷ್ಟಪಕ್ಷ ಮ್ಯಾಗ್ಡಲೀನಿಯನ್‌ ಅವಧಿಯಿಂದಲೂ ಫ್ರಾಂಕೋ-ಕ್ಯಾಂಟಬ್ರಿಯನ್‌ ಪ್ರದೇಶದಲ್ಲಿ ನಿರಂತರವಾಗಿ ವಾಸಿಸುತ್ತಿರುವ ಪ್ರಾಚೀನ ಶಿಲಾಯುಗದ ಯುರೋಪಿಯನ್ನರ ಒಂದು ಉಳಿದ ಜನಸಮುದಾಯವಾಗಿದ್ದಾರೆ. ಬಾಸ್ಕ್‌ ದೇಶದ ಒಂದು ಆಕ್ರಮಣಕ್ಕೆ ಸಂಬಂಧಿಸಿದ ಪುರಾತತ್ತ್ವಶಾಸ್ತ್ರದ ಏಕೈಕ ಪುರಾವೆಯು ಸುಮಾರು 40,000 ವರ್ಷಗಳಷ್ಟು ಹಿಂದಕ್ಕೆ ಕರೆದುಕೊಂಡು ಹೋಗುತ್ತದೆ; ಈ ಅವಧಿಯಲ್ಲಿ ಕ್ರೋಮ್ಯಾಗ್ನನ್‌ ಜನಾಂಗದ ಜನರು ಯುರೋಪ್‌ನಲ್ಲಿ ಮೊದಲು ಬಂದಿಳಿದರು ಹಾಗೂ ಹೋಮೋ ನಿಯಾಂಡರ್ತಲೆನ್ಸಿಸ್‌‌‌ನ್ನು ಅವರು ಆಕ್ರಮಿಸಿಕೊಂಡರು.
ಆಫ್ರಿಕಾದ ಜನರು ಆ ಭೂಖಂಡದಿಂದ ಹಾಗೂ ಮಧ್ಯ ಏಷ್ಯಾ ಮತ್ತು ಆಗ್ನೇಯ ಏಷ್ಯಾದಿಂದ ಹುಟ್ಟಿಕೊಂಡವರು ಎಂಬ ಅರ್ಥದಲ್ಲಿ ಅವರ ಪೈಕಿಯ ಬೃಹತ್‌ ಭಾಗವನ್ನು ಸ್ಥಳೀಯರು ಎಂಬುದಾಗಿ ಪರಿಗಣಿಸಬಹುದಾದರೂ, ಸದರಿ ಶಬ್ದದ ಆಧುನಿಕ ಅನ್ವಯದ ಅನುಸಾರ ಅವರನ್ನು "ಸ್ಥಳೀಯ ಜನರು" ಎಂಬುದಾಗಿ ಆಚರಣೆಯಲ್ಲಿ ಗುರುತಿಸುವುದು ಹೆಚ್ಚು ಪರಿಮಿತಿಗೊಳಿಸುವ ರೀತಿಯಲ್ಲಿ ಅಥವಾ ನಿರ್ಬಂಧಕವಾಗಿ ಕಂಡುಬರುತ್ತದೆ, ಮತ್ತು ಈ ಶಬ್ದಗಳ ಅಡಿಯಲ್ಲಿ ಗುರುತಿಸಲ್ಪಡುವುದನ್ನು ಆಫ್ರಿಕಾದ ಪ್ರತಿಯೊಂದು ಜನಾಂಗೀಯ ಗುಂಪು ಸಮರ್ಥಿಸುವುದಿಲ್ಲ. ಒಂದು ವೈವಿಧ್ಯಮಯವಾದ ಐತಿಹಾಸಿಕ ಮತ್ತು ಪರಿಸರೀಯ ಸಂದರ್ಭಗಳಿಂದಾಗಿ ಪ್ರಬಲವಾದ ಸಂಸ್ಥಾನ ವ್ಯವಸ್ಥೆಗಳ ಆಚೆಗೆ ಇರಿಸಲ್ಪಟ್ಟ ಗುಂಪುಗಳು ಮತ್ತು ಸಮುದಾಯಗಳು ಈ ಮಾನ್ಯತೆಯನ್ನು ಸಮರ್ಥಿಸುತ್ತವೆ; ಅಷ್ಟೇ ಅಲ್ಲ, ಸರ್ಕಾರಗಳು, ಕಂಪನಿಗಳು ಮತ್ತು ಸುತ್ತುಮುತ್ತಲ ಪ್ರಬಲ ಸಮಾಜಗಳಿಂದ ಪ್ರಸಾರಮಾಡಲ್ಪಟ್ಟ ಉದ್ದೇಶಗಳು ಮತ್ತು ಕಾರ್ಯನೀತಿಗಳೊಂದಿಗೆ ಅನೇಕ ವೇಳೆ ಘರ್ಷಣೆಗೆ ಇಳಿಯುವುದಕ್ಕೆ ಕಾರಣವಾದ ಸಾಂಪ್ರದಾಯಿಕ ಆಚರಣೆಗಳು ಮತ್ತು ಭೂಮಿಯ ಹಕ್ಕುಗಳನ್ನು ಹೊಂದಿರುವ ಗುಂಪುಗಳು ಮತ್ತು ಸಮುದಾಯಗಳು ಈ ಮಾನ್ಯತೆಯನ್ನು ಸಮರ್ಥಿಸುತ್ತವೆ.
ಆಫ್ರಿಕಾದೊಳಗಿನ ಮಾನವ ವಲಸೆಯ ವ್ಯಾಪಕವಾದ ಮತ್ತು ಜಟಿಲಗೊಂಡ ಇತಿಹಾಸದ ನಿರ್ದಿಷ್ಟ ಸಂದರ್ಭದಲ್ಲಿ "ಭೂಪ್ರದೇಶವೊಂದರಲ್ಲಿನ ಮೊದಲ ಜನರು" ಎನಿಸಿಕೊಳ್ಳುವುದು, ಸ್ಥಳೀಯ ಜನರು ಎಂಬ ಮಾನ್ಯತೆಯನ್ನು ಗಳಿಸುವುದಕ್ಕೆ ಸಂಬಂಧಿಸಿದಂತೆ ಒಂದು ಅವಶ್ಯಕವಾದ ಪೂರ್ವಭಾವಿ ಷರತ್ತು ಎನಿಸಿಕೊಳ್ಳುವುದಿಲ್ಲ. ಅದರ ಬದಲಿಗೆ, ಆಗಮನದ ಆದ್ಯತೆಗಿಂತ ಹೆಚ್ಚಾಗಿ ಗುಣಲಕ್ಷಣಗಳು ಮತ್ತು ಆಚರಣೆಗಳ ಒಂದು ವರ್ಗಕ್ಕೆ ಸ್ಥಳೀಯ ಗುರುತು ಹೆಚ್ಚಿನ ರೀತಿಯಲ್ಲಿ ಸಂಬಂಧಿಸುತ್ತದೆ. ಉದಾಹರಣೆಗೆ, ಸಹರಾ ಮತ್ತು ಸಹೇಲ್‌ ಪ್ರದೇಶಗಳ ಟೌರೆಗ್‌‌‌‌ನಂಥ ಅಲೆಮಾರಿ ವಂಶದ ಜನರ ಹಲವಾರು ಸಮುದಾಯಗಳು, ತುಲನಾತ್ಮಕವಾಗಿ ಇತ್ತೀಚಿಗಷ್ಟೇ ತಾವು ಬಂದಿಳಿದ ಪ್ರದೇಶಗಳಲ್ಲಿ ಈಗ ವಾಸಿಸುತ್ತಿವೆ; ಸ್ಥಳೀಯ ಸ್ಥಾನಮಾನಕ್ಕೆ (ಮಾನವ ಹಕ್ಕುಗಳು ಮತ್ತು ಸ್ಥಳೀಯ ಜನರ ಹಕ್ಕುಗಳ ಕುರಿತಾದ ಆಫ್ರಿಕಾದ ಆಯೋಗದಿಂದ ಶಿಫಾರಸುಮಾಡಲ್ಪಟ್ಟಿರುವಂಥದ್ದು) ಸಂಬಂಧಿಸಿದಂತೆ ಅವು ಹೊಮ್ಮಿಸುವ ಸಮರ್ಥನೆಯು , ಚಟುವಟಿಕೆಯಿಲ್ಲದ ಕೃಷಿಕ ಜನರ ಪ್ರಾಬಲ್ಯತೆ ಇರುವ ಸಂಸ್ಥಾನಗಳು ಮತ್ತು ಭೂಪ್ರದೇಶಗಳಲ್ಲಿನ ಅಲೆಮಾರಿ ವಂಶದ ಜನರಾಗಿ ಅವರ ಅಮುಖ್ಯೀಕರಣದ ಮೇಲೆ ಆಧರಿತವಾಗಿದೆ.
ಅನೇಕ ಸ್ಥಳೀಯ ಗುಂಪುಗಳಾದ್ಯಂತ ಸಾಮಾನ್ಯವಾಗಿ ಕಂಡುಬರುವ ಗುಣಲಕ್ಷಣಗಳಲ್ಲಿ ಇವು ಸೇರಿವೆ: ಕನಿಷ್ಟ ಮಟ್ಟವನ್ನು ಆಧರಿಸಿದ ಉತ್ಪಾದನೆಯ (ಕುರಿದನಗಳ ಮಂದೆಗಳ, ತೋಟಗಾರಿಕೆಯ ಮತ್ತು/ಅಥವಾ ಬೇಟೆಯಾಡುವಿಕೆ ಮತ್ತು ಒಟ್ಟುಗೂಡುವಿಕೆಯ ಕುಶಲತೆಗಳನ್ನು ಆಧರಿಸಿದ) ಮೇಲಿನ ಈಗಿನ ಅಥವಾ ಐತಿಹಾಸಿಕ ಅವಲಂಬನೆ ಮತ್ತು ಪ್ರಧಾನವಾಗಿ ನಗರೀಕರಿಸಲ್ಪಟ್ಟ ವರ್ಗಕ್ಕೆ ಸೇರದ ಒಂದು ಸಮಾಜ. ಎಲ್ಲಾ ಸ್ಥಳೀಯ ಗುಂಪುಗಳೂ ಈ ಗುಣಲಕ್ಷಣಗಳನ್ನು ಹಂಚಿಕೊಳ್ಳುವುದಿಲ್ಲ. ಸ್ಥಳೀಯ ಸಮಾಜಗಳು ಒಂದು ನಿರ್ದಿಷ್ಟ ಘಟನಾಸ್ಥಳ/ಪ್ರದೇಶದಲ್ಲಿ ನೆಲೆಗೊಂಡಿರಬಹುದು ಅಥವಾ ಒಂದು ಬೃಹತ್‌ ಭೂಪ್ರದೇಶದ ಉದ್ದಗಲಕ್ಕೂ ಅಲೆಮಾರಿ ವಂಶದ ಒಂದು ಜೀವನಶೈಲಿಯನ್ನು ಪ್ರದರ್ಶಿಸಬಹುದು; ಆದರೆ ಅವು ಅವಲಂಬಿತವಾಗಿರುವ ಒಂದು ನಿರ್ದಿಷ್ಟ ಭೂಪ್ರದೇಶದೊಂದಿಗೆ ಅವು ಸಾಮಾನ್ಯವಾಗಿ ಐತಿಹಾಸಿಕವಾಗಿ ಸಂಬಂಧವನ್ನು ಹೊಂದಿರುತ್ತವೆ. ವಾಸಕ್ಕೊಳಗಾಗಿರುವ ವಿಶ್ವದ ಪ್ರತಿಯೊಂದು ಹವಾಮಾನ ವಲಯ ಮತ್ತು ಭೂಖಂಡದಲ್ಲಿ ಸ್ಥಳೀಯ ಸಮಾಜಗಳು ಕಂಡುಬರುತ್ತವೆ.
ಓಷಿಯಾನಿಯಾ ಪ್ರದೇಶದಲ್ಲಿನ ವರ್ತಮಾನದ ಪೆಸಿಫಿಕ್‌ ದ್ವೀಪ ರಾಷ್ಟ್ರಗಳ ಪೈಕಿಯ ಅನೇಕ ರಾಷ್ಟ್ರಗಳು, ಸಾವಿರಾರು ವರ್ಷಗಳ ಪಥದುದ್ದಕ್ಕೂ ಪಾಲಿನೇಷಿಯಾದ, ಮೆಲನೇಷಿಯಾದ ಮತ್ತು ಮೈಕ್ರೊನೇಷಿಯಾದ ಜನರಿಂದ ಮೂಲತಃ ತುಂಬಿಕೊಂಡಿದ್ದವು. ಪೆಸಿಫಿಕ್‌ ವಲಯದಲ್ಲಿನ ಐರೋಪ್ಯ ವಸಾಹತಿನ ವಿಸ್ತರಣೆಯು ಇವುಗಳ ಪೈಕಿಯ ಅನೇಕ ರಾಷ್ಟ್ರಗಳನ್ನು ಸ್ಥಳೀಯವಲ್ಲದ ಆಡಳಿತದ ಅಡಿಯಲ್ಲಿ ತಂದಿತು. 20ನೇ ಶತಮಾನದ ಅವಧಿಯಲ್ಲಿ, ಈ ಹಿಂದಿನ ವಸಾಹತುಗಳ ಪೈಕಿಯ ಹಲವಾರು ಪ್ರದೇಶಗಳು ಸ್ವಾತಂತ್ರ್ಯವನ್ನು ಗಳಿಸಿದವು ಹಾಗೂ ಸ್ಥಳೀಯ ನಿಯಂತ್ರಣದ ಅಡಿಯಲ್ಲಿ ರಾಷ್ಟ್ರ-ಸಂಸ್ಥಾನಗಳು ರೂಪುಗೊಂಡವು. ಆದಾಗ್ಯೂ, ನಾನಾಬಗೆಯ ಜನರು ಸ್ಥಳೀಯ ಮಾನ್ಯತೆಗೆ ಸಂಬಂಧಿಸಿದಂತೆ ತಮ್ಮ ಹಕ್ಕುಗಳನ್ನು ಮುಂದಿಟ್ಟಿದ್ದು, ಅಲ್ಲಿ ಈಗಲೂ ಅವರ ದ್ವೀಪಗಳು ಬಾಹ್ಯ ಆಡಳಿತದ ಅಡಿಯಲ್ಲಿವೆ; ಉದಾಹರಣೆಗಳಲ್ಲಿ ಇವರು ಸೇರಿದ್ದಾರೆ: ಗುವಾಮ್‌‌ ಹಾಗೂ ಮೇರಿಯಾನಾಸ್‌ನ ಉತ್ತರ ಭಾಗದ‌ ಚಾರ್‌ಮೊರೋಗಳು ಮತ್ತು ಮಾರ್ಷಲ್‌ ದ್ವೀಪಗಳ ಮಾರ್ಷಲೀಸ್‌ ಜನರು.
ಇತಿಹಾಸದುದ್ದಕ್ಕೂ ಕಂಡುಬರುವ ಸ್ಥಳೀಯ ಸಮಾಜಗಳು ಮತ್ತು ಸ್ಥಳೀಯವಲ್ಲದ ಸಮಾಜಗಳ ನಡುವಿನ ಪರಸ್ಪರ ಪ್ರಭಾವವು ಸಂಕೀರ್ಣವಾಗಿದ್ದು, ಸಂಪೂರ್ಣವಾದ ಘರ್ಷಣೆ ಮತ್ತು ದಾಸ್ಯಕ್ಕೆ ಗುರಿಮಾಡುವಿಕೆಯಿಂದ ಮೊದಲ್ಗೊಂಡು ಒಂದು ಮಟ್ಟದ ಪರಸ್ಪರ ಪ್ರಯೋಜನ ಮತ್ತು ಸಾಂಸ್ಕೃತಿಕ ವರ್ಗಾವಣೆಯವರೆಗೆ ಇದರ ವ್ಯಾಪ್ತಿಯಿದೆ. ಮೊದಲ ಸಂಪರ್ಕ ಎಂದು ಕರೆಯಲ್ಪಡುವುದರ ಕವಲೊಡೆಯುವಿಕೆಗಳ ಪರಿಶೀಲನೆಯನ್ನು, ಹಾಗೂ ಎರಡು ಸಂಸ್ಕೃತಿಗಳು ಮೊದಲಿಗೆ ಒಂದಕ್ಕೊಂದು ಮುಖಾಮುಖಿಯಾದಾಗ ಏನು ಸಂಭವಿಸುತ್ತದೆ ಎಂಬುದರ ಅಧ್ಯಯನವನ್ನು ಮನುಷ್ಯ ಸ್ವಭಾವದ ಅಧ್ಯಯನದ ಒಂದು ನಿರ್ದಿಷ್ಟ ಮಗ್ಗುಲು ಒಳಗೊಳ್ಳುತ್ತದೆ. ಒಂದು ನಿರ್ದಿಷ್ಟ ಪ್ರದೇಶದ ಸಮುದಾಯ ಹಾಗೂ ವಲಸೆಯ ಕುರಿತಾಗಿ ಒಂದು ಜಟಿಲಗೊಂಡ ಅಥವಾ ವಾಗ್ವಾದ ಮಾಡಲ್ಪಟ್ಟ ಇತಿಹಾಸವು ಕಂಡುಬಂದಾಗ, ಸದರಿ ಸನ್ನಿವೇಶವು ಮತ್ತಷ್ಟು ಗೊಂದಲವುಂಟುಮಾಡಬಹುದು; ಇದರಿಂದಾಗಿ ಭೂಮಿ ಮತ್ತು ಸಂಪನ್ಮೂಲಗಳ ಆದ್ಯತೆ ಮತ್ತು ಮಾಲೀಕತ್ವದ ಕುರಿತಾದ ವಿವಾದಗಳು ಹುಟ್ಟಿಕೊಳ್ಳಬಹುದು.
ವಸಾಹತಿನ-ನಂತರದ ಅವಧಿಯಲ್ಲಿ, ಆಫ್ರಿಕಾದ ಭೂಖಂಡದ ವ್ಯಾಪ್ತಿಯೊಳಗಿನ ನಿರ್ದಿಷ್ಟ ಸ್ಥಳೀಯ ಜನರ ಪರಿಕಲ್ಪನೆಯು ವ್ಯಾಪಕವಾದ ಮಾನ್ಯತೆಯನ್ನು ಗಳಿಸಿದೆಯಾದರೂ, ಅದರ ಜೊತೆಗೆ ವಿವಾದವೂ ಹೆಗಲೇರಿದೆ. ಆಫ್ರಿಕಾದ ಅತ್ಯಂತ ಆಧುನಿಕ, ಸ್ವತಂತ್ರ ಸಂಸ್ಥಾನಗಳನ್ನು ಒಳಗೊಂಡಿರುವ ಅತೀವವಾಗಿ ವೈವಿಧ್ಯಮಯವಾಗಿರುವ ಮತ್ತು ನಾನಾಬಗೆಯ ಜನಾಂಗೀಯ ಗುಂಪುಗಳು ತಮ್ಮೊಳಗೆ ನಾನಾಬಗೆಯ ಜನರನ್ನು ಸೇರಿಸಿಕೊಂಡಿವೆ; ಈ ಜನರ ಸನ್ನಿವೇಶ, ಸಂಸ್ಕೃತಿಗಳು ಮತ್ತು ಕುರಿ ಸಾಕುವವರ ಅಥವಾ ಬೇಟೆಗಾರ-ಸಂಗ್ರಾಹಕರ ಜೀವನಶೈಲಿಗಳು ಸಾಮಾನ್ಯವಾಗಿ ಅಪ್ರಧಾನವಾಗಿಸಲ್ಪಟ್ಟಿವೆ ಮತ್ತು ರಾಷ್ಟ್ರದ ಪ್ರಬಲ ರಾಜಕೀಯ ಮತ್ತು ಆರ್ಥಿಕ ರಚನೆಗಳಿಂದ ಪ್ರತ್ಯೇಕಿಸಲ್ಪಟ್ಟಿವೆ. 20ನೇ ಶತಮಾನದ ಅಂತ್ಯಭಾಗದಿಂದಲೂ ಈ ಜನರು ವಿಸ್ಪಷ್ಟವಾದ ಸ್ಥಳೀಯ ಜನರು ರೀತಿಯಲ್ಲಿಯೇ ತಮ್ಮ ಹಕ್ಕುಗಳ ಮಾನ್ಯತೆಯನ್ನು ಹೆಚ್ಚಿನ ರೀತಿಯಲ್ಲಿ ಬಯಸುತ್ತಾ ಬಂದಿದ್ದು, ಇದು ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಸಂದರ್ಭಗಳೆರಡರಲ್ಲೂ ಕಂಡುಬಂದಿದೆ.
ಐತಿಹಾಸಿಕ ಅವಧಿಯಲ್ಲಿ ಯುರೋಪ್‌ನ ಬಹುಭಾಗವು ಸುದೀರ್ಘವಾದ ಪರಿಣಾಮದೊಂದಿಗೆ ಐರೋಪ್ಯವಲ್ಲದ ಅಧಿಕಾರದ ಅಸ್ತಿತ್ವಗಳಿಂದ ಎಂದಿಗೂ ವಸಾಹತೀಕರಣಕ್ಕೆ ಒಳಗಾಗಲಿಲ್ಲವಾದ್ದರಿಂದ (ಹಂಗರಿ, ಟರ್ಕಿಷ್‌ ಥ್ರೇಸ್‌, ಟಾಟಾರ್‌ಸ್ತಾನ್‌, ಕಾಲ್ಮಿಕಿಯಾ ಮತ್ತು ಮಾಲ್ಟಾ ಅಥವಾ ಸೈಪ್ರಸ್‌‌‌ನಂಥ ದ್ವೀಪಗಳನ್ನು ವಾದಯೋಗ್ಯವಾಗಿ ಹೊರತುಪಡಿಸಿ), ಯುರೋಪಿಯನ್ನರ ಬಹುದೊಡ್ಡ ಭಾಗವನ್ನು ಸ್ಥಳೀಯರೆಂದು ಪರಿಗಣಿಸಬಹುದಾಗಿದೆ. ಆದಾಗ್ಯೂ, "ಸ್ಥಳೀಯ ಜನರು" ಎಂಬ ಶಬ್ದವನ್ನು ಕಟ್ಟುನಿಟ್ಟಾದ ಸ್ವರೂಪಗಳಲ್ಲಿ ವ್ಯಾಖ್ಯಾನಿಸುವಂಥ ವ್ಯಾಪಕವಾಗಿ ಸ್ವೀಕರಿಸಲ್ಪಟ್ಟ ಹಲವಾರು ಸೂತ್ರೀಕರಣಗಳನ್ನು ವಿಶ್ವಸಂಸ್ಥೆ, ಅಂತರರಾಷ್ಟ್ರೀಯ ಕಾರ್ಮಿಕ ಸಂಘಟನೆ ಮತ್ತು ವಿಶ್ವ ಬ್ಯಾಂಕ್‌‌‌ನಂಥ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಗುರುತಿಸಲ್ಪಟ್ಟ ಸಂಘಟನೆಗಳು ಮುಂದಿಟ್ಟಿವೆ. ಈ ಲೇಖನದಲ್ಲಿ ಸ್ಥಳೀಯ ಜನರು ಎಂಬ ಪರಿಭಾಷೆಯನ್ನು ಇಂಥದೊಂದು ಸಂಕುಚಿತವಾದ ಪ್ರಜ್ಞೆಯಲ್ಲಿ ಬಳಸಲಾಗಿದೆ.
ಅನೇಕವೇಳೆ, ಸ್ಥಳೀಯ ಗುಂಪುಗಳು ಮತ್ತು "ಸ್ಥಳೀಯವಲ್ಲದ" ಗುಂಪುಗಳ ನಡುವಿನ ಈ ಗತಕಾಲದ ಮುಖಾಮುಖಿಗಳಲ್ಲಿ, ಸಮಕಾಲೀನ ಸಮರ್ಥನೆ ಅಥವಾ ವಿವರಣೆಯ ಕೊರತೆ ಕಂಡುಬರುತ್ತದೆ. ಪುರಾತತ್ತ್ವಶಾಸ್ತ್ರದ ವಿಧಾನ, ಭಾಷಿಕ ವಿಧಾನ ಅಥವಾ ಇತರ ಪುನರ್ನಿರ್ಮಾಣದ ವಿಧಾನಗಳನ್ನು ಬಳಸಿಕೊಂಡು, ಪ್ರಭಾವ, ಫಲಿತಾಂಶ ಮತ್ತು ಸಂಬಂಧದ ಯಾವುದೇ ಮೌಲ್ಯನಿರ್ಣಯ ಅಥವಾ ಗ್ರಹಿಕೆಯನ್ನು ಅತ್ಯುತ್ತಮವಾಗಿ ಊಹಿಸಬಹುದಾಗಿದೆ. ಸಮರ್ಥನೆಗಳು ಅಸ್ತಿತ್ವದಲ್ಲಿರುವ ನಿದರ್ಶನಗಳಲ್ಲಿ, ವಸಾಹತೀಕರಣದ, ವಿಸ್ತರಣೀಯ ಅಥವಾ ಉದ್ಭವಾವಸ್ಥೆಯ ಸಂಸ್ಥಾನದಿಂದ ಅವು ಪದೇಪದೇ ಹುಟ್ಟಿಕೊಳ್ಳುತ್ತವೆ; ಅಥವಾ ಸ್ಥಳೀಯ ಸಮುದಾಯಗಳು ಮತ್ತು/ಅಥವಾ ಅವುಗಳ ಪ್ರತಿನಿಧಿಗಳೊಂದಿಗೆ ಹೆಚ್ಚು ಸಮಾನ ಮನೋಧರ್ಮವನ್ನು ಹೊಂದಿದವರಿಂದ ಒಟ್ಟುಗೂಡಿಸಲ್ಪಟ್ಟ, ಸಾಕಷ್ಟು ದುರ್ಲಭವಾದ ಮತ್ತು ಪ್ರತ್ಯೇಕಗೊಳಿಸಲ್ಪಟ್ಟ ಜನಾಂಗ ವಿವರಣೆಯ ಆಕರಗಳಿಂದ ಅವು ಪದೇಪದೇ ಹುಟ್ಟಿಕೊಳ್ಳುತ್ತವೆ.
ಯುರೋಪ್‌ನಲ್ಲಿ, ಗುರುತಿಸಲ್ಪಟ್ಟಿರುವ ವರ್ತಮಾನದ ಸ್ಥಳೀಯ ಸಮುದಾಯಗಳು ತುಲನಾತ್ಮಕವಾಗಿ ಕೆಲವೇ ಸಂಖ್ಯೆಯಲ್ಲಿವೆ ಎನ್ನಬಹುದು; ಯುರೇಷಿಯಾದ ಈ ಪರ್ಯಾಯ ದ್ವೀಪದ ದೂರಪ್ರಾಚ್ಯದ ಹಾಗೂ ಉತ್ತರ ಭಾಗದ ನೆಲೆಗಳಿಗೆ ಅವು ಮುಖ್ಯವಾಗಿ ಸೀಮಿತಗೊಳಿಸಲ್ಪಟ್ಟಿವೆ. ಐರೋಪ್ಯ ದೇಶಗಳ ವ್ಯಾಪ್ತಿಗಳೊಳಗೆ ನಾನಾಬಗೆಯ ಜನಾಂಗೀಯ ಅಲ್ಪಸಂಖ್ಯಾತರು ಹರಡಿಕೊಂಡಿರುವುದು ಕಂಡುಬರುವ ಸಂದರ್ಭದಲ್ಲೇ, ಅವರ ಪೈಕಿಯ ಕೆಲವರು ಈಗಲೂ ಕನಿಷ್ಟ ಮಟ್ಟದ ಸಾಂಪ್ರದಾಯಿಕ ಸಂಸ್ಕೃತಿಗಳನ್ನು ಕಾಯ್ದುಕೊಂಡು ಹೋಗುತ್ತಿದ್ದಾರೆ ಮತ್ತು ವಸ್ತುತಃ ಸ್ಥಳೀಯ ಜನರು ಎಂಬುದಾಗಿ ಅವರು ಗುರುತಿಸಲ್ಪಟ್ಟಿದ್ದಾರೆ. ಗಮನಾರ್ಹವಾದ ಸ್ಥಳೀಯ ಸಮುದಾಯಗಳಲ್ಲಿ ಇವರು ಸೇರಿದ್ದಾರೆ: ಸ್ಕ್ಯಾಂಡಿನೇವಿಯಾದ ಉತ್ತರ ಭಾಗದ ಸ್ಯಾಮಿ ಜನರು, ರಷ್ಯಾದ ಒಕ್ಕೂಟದ ಉತ್ತರ ಭಾಗದ ನೆನೆಟ್ಸ್‌ ಮತ್ತು ಇತರ ಸ್ಯಾಮಯೆಡ್‌ ಜನಾಂಗದ ಜನರು, ಮತ್ತು ಪಶ್ಚಿಮದ ಉರಲ್ಸ್‌‌‌ನ ಕೋಮಿ ಜನರು.
ಅಮೆರಿಂಡಿಯನ್ನರು ಬ್ರೆಜಿಲ್‌ನ ಜನಸಂಖ್ಯೆಯ 0.4%ನಷ್ಟು ಭಾಗವನ್ನು, ಅಥವಾ ಸುಮಾರು 700,000 ಜನರನ್ನು ಪ್ರತಿನಿಧಿಸುತ್ತಾರೆ. ಬ್ರೆಜಿಲ್‌ನ ಸಮಗ್ರ ಭೂಪ್ರದೇಶದಲ್ಲಿ ಸ್ಥಳೀಯ ಜನರು ಕಂಡುಬರುತ್ತಾರಾದರೂ, ಅವರಲ್ಲಿ ಬಹುತೇಕ ಮಂದಿ ದೇಶದ ಉತ್ತರ ಮತ್ತು ಮಧ್ಯ-ಪಶ್ಚಿಮದ ಭಾಗದಲ್ಲಿನ ಇಂಡಿಯನ್‌ ಮೀಸಲು ಪ್ರದೇಶಗಳಲ್ಲಿ ವಾಸಿಸುತ್ತಾರೆ. 2007ರ ಜನವರಿ 18ರಂದು ವರದಿಯೊಂದನ್ನು ನೀಡಿ, ಬ್ರೆಜಿಲ್‌ನಲ್ಲಿ 67 ವಿಭಿನ್ನ ಸಂಪರ್ಕರಹಿತ ಬುಡಕಟ್ಟುಗಳ ಅಸ್ತಿತ್ವವನ್ನು ತಾನು ದೃಢೀಕರಿಸಿದ್ದಾಗಿ ಮತ್ತು 2005ರಲ್ಲಿ ಕಂಡುಬಂದಿದ್ದ 40 ಬುಡಕಟ್ಟುಗಳ ಪ್ರಮಾಣದಿಂದ ಈ ಮಟ್ಟಕ್ಕೆ ಅದು ಹೆಚ್ಚಳಗೊಂಡಿರುವುದಾಗಿ ಅದು ತಿಳಿಸಿತು. ಈ ಸೇರ್ಪಡೆಯಿಂದಾಗಿ, ಅತಿದೊಡ್ಡ ಸಂಖ್ಯೆಯಲ್ಲಿ ಸಂಪರ್ಕರಹಿತ ಬುಡಕಟ್ಟುಗಳನ್ನು ಹೊಂದಿರುವ ದೇಶವಾಗಿ ಬ್ರೆಜಿಲ್‌ ಈಗ ನ್ಯೂಗಿನಿಯಾ ದ್ವೀಪವನ್ನು ಮೀರಿಸಿದೆ.
ಮೆಕ್ಸಿಕೊದಲ್ಲಿ ಸರಿಸುಮಾರಾಗಿ 6,011,202ನಷ್ಟು (2005ರ ಮೆಕ್ಸಿಕನ್‌ ಜನಗಣತಿಯ ಅಂಕಿ-ಅಂಶಗಳ ಪೈಕಿ ಸುಮಾರು 6.7%ನಷ್ಟು ಭಾಗವನ್ನು ಇದು ಪ್ರತಿನಿಧಿಸುತ್ತದೆ) ಜನರು ಇಂಡಿಗೆನಾಸ್‌‌‌ ಗಳಾಗಿ (ಸ್ಥಳೀಕರು ಅಥವಾ ಸ್ಥಳೀಯ ಜನರನ್ನು ಸ್ಪ್ಯಾನಿಷ್‌ ಭಾಷೆಯಲ್ಲಿ ಹೀಗೆ ಕರೆಯಲಾಗುತ್ತದೆ) ಗುರುತಿಸಲ್ಪಟ್ಟಿದ್ದಾರೆ. ದಕ್ಷಿಣ ಭಾಗದ ಷಿಯಾಪಾಸ್‌, ಯುಕಾಕ್ಟಾನ್‌ ಮತ್ತು ಓವಕ್ಸಾಕಾ ಸಂಸ್ಥಾನಗಳಲ್ಲಿ ಅವರು ಕ್ರಮವಾಗಿ ಸಮುದಾಯದ 26.1%, 33.5% ಮತ್ತು 35.3%ನಷ್ಟು ಭಾಗವನ್ನು ಪ್ರತಿನಿಧಿಸುತ್ತಾರೆ. ಈ ಸಂಸ್ಥಾನಗಳಲ್ಲಿ ನಾಗರಿಕ ಯುದ್ಧದ ಹಲವಾರು ಘರ್ಷಣೆಗಳು ಮತ್ತು ಪ್ರಸಂಗಗಳು ನಡೆದಿದ್ದು, ಅವುಗಳಲ್ಲಿನ ಸ್ಥಳೀಯ ಸಮಾಜಗಳ ಸ್ಥಿತಿಗತಿ ಮತ್ತು ಪಾಲ್ಗೊಳ್ಳುವಿಕೆಯು ಗಮನಾರ್ಹ ಅಂಶಗಳಾಗಿ ಹೊರಹೊಮ್ಮಿದ್ದವು .
ಮೊದಲ ಜನಾಂಗಗಳು, ಇನ್ಯೂಯಿಟ್‌ ಎಸ್ಕಿಮೊಗಳು ಮತ್ತು ಮಿಶ್ರ ಜನಾಂಗದ ವ್ಯಕ್ತಿಗಳನ್ನು ಕೆನಡಾದಲ್ಲಿನ ಮೂಲನಿವಾಸಿ ಜನರು ಒಳಗೊಂಡಿದ್ದಾರೆ. "ಇಂಡಿಯನ್‌" ಮತ್ತು "ಎಸ್ಕಿಮೊ" ಎಂಬ ವಿವರಕಗಳು ಕೆನಡಾದಲ್ಲಿ ಬಳಕೆ ತಪ್ಪಿದ ಸ್ಥಿತಿಗೆ ತಲುಪಿವೆ. ಪ್ರಸಕ್ತವಾಗಿ ಅಲ್ಲಿ 600ಕ್ಕೂ ಹೆಚ್ಚಿನ ಗುರುತಿಸಲ್ಪಟ್ಟ ಮೊದಲ ಜನಾಂಗಗಳ ಸರ್ಕಾರಗಳು ಅಥವಾ ಪಟ್ಟಿಗಳು ಅಸ್ತಿತ್ವದಲ್ಲಿದ್ದು, ಕೆನಡಾದ ಉದ್ದಗಲಕ್ಕೂ ಹಬ್ಬಿಕೊಂಡಿರುವ 1,172,790 2006 ಜನರನ್ನು ಅವು ಒಳಗೊಂಡಿವೆ ಹಾಗೂ ಈ ಜನರು ಮೂಲನಿವಾಸಿ ಸಂಸ್ಕೃತಿಗಳು, ಭಾಷೆಗಳು, ಕಲೆ, ಮತ್ತು ಸಂಗೀತದಂಥ ಭಿನ್ನತಾ ಸೂಚಕಗಳನ್ನು ಹೊಂದಿದ್ದಾರೆ. ರಾಷ್ಟ್ರೀಯ ಮೂಲನಿವಾಸಿ ದಿನವು ಕೆನಡಾದ ಇತಿಹಾಸಕ್ಕೆ ಮೂಲನಿವಾಸಿಗಳು ನೀಡಿರುವ ಸಂಸ್ಕೃತಿಗಳು ಮತ್ತು ಕೊಡುಗೆಗಳನ್ನು ಗುರುತಿಸುತ್ತದೆ.
ಅರೇಬಿಯಾದ ಪರ್ಯಾಯ ದ್ವೀಪ ಮತ್ತು ಪಕ್ಕದ ಪ್ರದೇಶಗಳು ನಾನಾಬಗೆಯ ಸ್ಥಳೀಯ ಅರಬ್‌ ಬುಡಕಟ್ಟುಗಳಿಗೆ ನೆಲೆಯಾಗಿವೆ.
ಮೆಡಿಟರೇನಿಯನ್‌ನ ದೂರ ಪ್ರಾಚ್ಯದ ಸಮುದ್ರತೀರ ಹಾಗೂ ಅರೇಬಿಯಾದ ಪರ್ಯಾಯ ದ್ವೀಪಗಳೆರಡೂ ಸಹ ಒಂದು ಬೃಹತ್‌ ಸಂಖ್ಯೆಯಲ್ಲಿರುವ ಬೆಡೌಯಿನ್‌ ಬುಡಕಟ್ಟುಗಳಿಗೆ ನೆಲೆಯಾಗಿದ್ದು, ಈ ಬುಡಕಟ್ಟುಗಳು ಇತಿಹಾಸ ಪೂರ್ವದ ಕಾಲದಿಂದಲೂ ಈ ಪ್ರದೇಶಗಳಲ್ಲಿ ನೆಲೆಸಿದ್ದವು ಎಂಬುದು ಗಮನಾರ್ಹ ಅಂಶವಾಗಿದೆ. ಅನೇಕ ಅರಬ್‌ ಬುಡಕಟ್ಟುಗಳು ಆಫ್ರಿಕಾ, ದಕ್ಷಿಣ ಏಷ್ಯಾ ಮತ್ತು ಆಗ್ನೇಯ ಏಷ್ಯಾ ಭಾಗಗಳಿಗೆ ವರ್ಗಾವಣೆಗೊಂಡಿದ್ದು, ಇಂಥ ನಿದರ್ಶನಗಳಲ್ಲಿ ಅವನ್ನು ಸ್ಥಳೀಯ ಬುಡಕಟ್ಟುಗಳು ಎಂದು ಪರಿಗಣಿಸಲಾಗುವುದಿಲ್ಲ. ಓಮನ್‌ ಮತ್ತು ಯೆಮನ್‌ಗಳಲ್ಲಿ ಹಳೆಯ ದಕ್ಷಿಣ ಅರೇಬಿಯಾದ ಸ್ಥಳೀಯ ಜನರ ಅವಶೇಷಗಳು ಕಂಡುಬಂದಿವೆ.
ಸ್ಥಳೀಯ ಸಮುದಾಯಗಳ ಮೇಲಿನ ಅಮೆರಿಕಾ ಖಂಡಗಳ ಐರೋಪ್ಯ ವಸಾಹತುಗಾರಿಕೆಯ ಪ್ರಭಾವವು ಸಾಧಾರಣವಾಗಿ ಸಾಕಷ್ಟು ತೀವ್ರವಾಗಿದ್ದು, ಗಮನಾರ್ಹವಾಗಿರುವ ಜನಸಂಖ್ಯಾ ಕುಸಿತದ ವ್ಯಾಪ್ತಿಗಳನ್ನು ಅಧಿಕಾರಿ ವರ್ಗದವರು ಅಂದಾಜಿಸುತ್ತಿದ್ದಾರೆ; ನಾನಾಬಗೆಯ ಜನಹತ್ಯಾ ಪ್ರಚಾರಾಂದೋಲನಗಳು, ಸಾಂಕ್ರಾಮಿಕ ಕಾಯಿಲೆಗಳು , ಸ್ಥಳಾಂತರಣ, ಘರ್ಷಣೆ, ಕಡ್ಡಾಯ ವಸತಿ ಶಾಲೆಗಳು, ಕಗ್ಗೊಲೆಗಳು ಮತ್ತು ಶೋಷಣೆಗಳ ವಿಧ್ವಂಸನ ಪರಿಣಾಮಗಳು ಸದರಿ ಜನಸಂಖ್ಯಾ ಕುಸಿತಕ್ಕೆ ಕಾರಣವಾಗಿವೆ. ಈ ಪ್ರಭಾವದ ವ್ಯಾಪ್ತಿಯು ಸಾಕಷ್ಟು ಮುಂದುವರಿಯುತ್ತಿರುವ ಚರ್ಚೆಯ ವಿಷಯವಾಗಿದೆ. ಅದಾದ ನಂತರದ ಕೆಲ ಅವಧಿಯಲ್ಲಿ ಹಲವಾರು ಜನರು ನಿರ್ನಾಮವಾದರು, ಅಥವಾ ಹೆಚ್ಚೂಕಮ್ಮಿ ಆ ಸ್ಥಿತಿಯನ್ನು ತಲುಪಿದರು.
ಕೆಲವೊಂದು ಸ್ಥಳೀಯ ಸಮಾಜಗಳು ವಲಸೆ, ಹೊಸ ಜಾಗಕ್ಕೆ ಹೋಗುವಿಕೆ, ಬಲವಂತದ ಪುನರ್ವಸತಿ ಕಲ್ಪಿಸುವಿಕೆಯ ಕಾರಣದಿಂದಾಗಿ ಅಥವಾ ಇತರ ಸಾಂಸ್ಕೃತಿಕ ಗುಂಪುಗಳಿಂದ ದುರಾಕ್ರಮಣಕ್ಕೆ ಈಡಾದ ಕಾರಣದಿಂದಾಗಿ ತಮ್ಮ "ಸಾಂಪ್ರದಾಯಿಕ" ಪ್ರದೇಶಗಳಲ್ಲಿ ಇನ್ನೆಂದೂ ವಾಸಿಸದೇ ಇದ್ದರೂ ಸಹ, ತಮ್ಮ ಅಸ್ತಿತ್ವವನ್ನು ಕಾಯ್ದುಕೊಂಡು ಬಂದಿವೆ. ಇತರ ಅನೇಕ ಪರಿಗಣನೆಗಳಲ್ಲಿ, ಸ್ಥಳೀಯ ಗುಂಪುಗಳ ಸಂಸ್ಕೃತಿಯ ರೂಪಾಂತರವು ಚಾಲ್ತಿಯಲ್ಲಿದೆ, ಮತ್ತು ಭಾಷೆಯ ಕಾಯಂ ನಷ್ಟ, ಪ್ರದೇಶಗಳ ನಷ್ಟ, ಸಾಂಪ್ರದಾಯಿಕ ಭೂಪ್ರದೇಶಗಳ ಮೇಲಿನ ಅತಿಕ್ರಮಣ, ಹಾಗೂ ನೀರು ಮತ್ತು ಭೂಪ್ರದೇಶಗಳ ಕಲುಷಿತಗೊಳಿಸುವಿಕೆ ಮತ್ತು ಮಾಲಿನ್ಯದ ಕಾರಣದಿಂದಾಗಿ ಸಾಂಪ್ರದಾಯಿಕ ಜೀವನಮಾರ್ಗಗಳಲ್ಲಿ ಕಂಡುಬರುವ ಅಡಚಣೆಗಳನ್ನು ಒಳಗೊಳ್ಳುತ್ತದೆ.
15ನೇ ಶತಮಾನದ ಆರಂಭಿಕ ಭಾಗದಿಂದ ಮೊದಲ್ಗೊಂಡು ನಂತರ ಮುಂದುವರೆದ ನಾನಾಬಗೆಯ ಐರೋಪ್ಯ ಅಧಿಕಾರಗಳ ಕ್ಷಿಪ್ರ ಮತ್ತು ವ್ಯಾಪಕ ಹರಡಿಕೆಯು, ತನ್ನ ಸಂಪರ್ಕಕ್ಕೆ ಬಂದ ಸ್ಥಳೀಯ ಸಂಸ್ಕೃತಿಗಳ ಪೈಕಿಯ ಅನೇಕ ಸಂಸ್ಕೃತಿಗಳ ಮೇಲೆ ತುಂಬಾ ಆಳವಾದ ಒಂದು ಪ್ರಭಾವವನ್ನು ಬೀರಿತು. ಅಮೆರಿಕಾ ಖಂಡಗಳು, ಆಫ್ರಿಕಾ, ಏಷ್ಯಾ ಮತ್ತು ಪೆಸಿಫಿಕ್‌ ವಲಯಗಳಲ್ಲಿ ಕಂಡುಬಂದ ಪರಿಶೋಧನಾತ್ಮಕ ಮತ್ತು ವಸಾಹತಿನ ಸಾಹಸಗಳು ಅನೇಕ ವೇಳೆ ಪ್ರಾದೇಶಿಕ ಮತ್ತು ಸಾಂಸ್ಕೃತಿಕ ಘರ್ಷಣೆಗೆ ಕಾರಣವಾದವು; ಅಷ್ಟೇ ಅಲ್ಲ, ಸ್ಥಳೀಯ ಸಮುದಾಯಗಳ ಉದ್ದೇಶಪೂರ್ವಕವಾದ ಅಥವಾ ಉದ್ದೇಶಪೂರ್ವಕವಲ್ಲದ ಸ್ಥಳಾಂತರಣ ಮತ್ತು ವಿನಾಶನಕ್ಕೂ ಇವು ಕಾರಣವಾದವು.
ಕೇವಲ ಕೆಲವೇ ಡಜನ್ನುಗಳಿಂದ ನೂರಾರು ಸಾವಿರಗಳಷ್ಟು ಮತ್ತು ಅದಕ್ಕೂ ಹೆಚ್ಚಿನವರೆಗಿನ ವ್ಯಾಪ್ತಿಯನ್ನು ಹೊಂದಿರುವ ಸಮುದಾಯಗಳಲ್ಲಿ ಸಮಕಾಲೀನವಾದ ವಿಸ್ಪಷ್ಟ ಸ್ಥಳೀಯ ಗುಂಪುಗಳು ಅಸ್ತಿತ್ವದಲ್ಲಿರುತ್ತವೆ. ವಿಶ್ವದ ಅನೇಕ ಭಾಗಗಳಲ್ಲಿ, ಅನೇಕ ಸ್ಥಳೀಯ ಸಮುದಾಯಗಳು ಒಂದು ನಾಟಕೀಯ ಕುಸಿತಕ್ಕೆ ಒಳಗಾಗಿವೆ ಮತ್ತು ಅಳಿವಿಗೂ ಈಡಾಗಿವೆ, ಮತ್ತು ಬೆದರಿಕೆಗೊಳಗಾಗಿ ಉಳಿದುಕೊಂಡಿವೆ. ಕೆಲವೊಂದು ಸಮುದಾಯಗಳು ಇತರ ಸಮುದಾಯಗಳ ವತಿಯಿಂದ ಒಳಗೂಡಿಸಿಕೊಳ್ಳಲ್ಪಟ್ಟಿವೆ ಅಥವಾ ಇತರ ಅನೇಕ ಬದಲಾವಣೆಗಳಿಗೆ ಒಳಗಾಗಿವೆ. ಇತರ ನಿದರ್ಶನಗಳಲ್ಲಿ, ಸ್ಥಳೀಯ ಸಮುದಾಯಗಳು ಒಂದು ಚೇತರಿಕೆಗೆ ಒಳಗಾಗಿವೆ ಅಥವಾ ಸಂಖ್ಯೆಗಳಲ್ಲಿ ವಿಸ್ತರಣೆಗೊಳಗಾಗಿವೆ.
ವಿಶ್ವದ ಸ್ಥಳೀಯ ಜನರ ಒಟ್ಟು ಸಂಖ್ಯೆಯ ಕರಾರುವಾಕ್ಕಾದ ಅಂದಾಜುಗಳನ್ನು ಒಟ್ಟುಗೂಡಿಸುವುದು ಅತ್ಯಂತ ಕಷ್ಟಕರವಾಗಿದೆ. ಗುರುತಿಸುವಿಕೆಯಲ್ಲಿರುವ ತೊಡಕುಗಳು ಹಾಗೂ ಲಭ್ಯವಿರುವ ಜನಗಣತಿಯ ದತ್ತಾಂಶದ ವ್ಯತ್ಯಾಸಗಳು ಮತ್ತು ಕೊರತೆಗಳು ಇದಕ್ಕೆ ಕಾರಣವೆನ್ನಬಹುದು. 21ನೇ ಶತಮಾನದ ಆರಂಭದ ವೇಳೆಗೆ ಇದ್ದಂತೆ, ಇತ್ತೀಚಿನ ಮೂಲ ಅಂದಾಜುಗಳು 300 ದಶಲಕ್ಷದಿಂದ 350 ದಶಲಕ್ಷದವರೆಗೆ ತಮ್ಮ ವ್ಯಾಪ್ತಿಯನ್ನು ಹೊಂದಿವೆ. ಇದು ಒಟ್ಟು ವಿಶ್ವ ಸಮುದಾಯದ 6%ಗಿಂತಲೂ ಸ್ವಲ್ಪವೇ ಕೆಳಗಿರುವುದರ ಪ್ರಮಾಣಕ್ಕೆ ಸಮೀಕರಿಸುತ್ತದೆ. 72ಕ್ಕೂ ಹೆಚ್ಚಿನ ದೇಶಗಳಲ್ಲಿರುವ ಕನಿಷ್ಟಪಕ್ಷ 5000ದಷ್ಟು ವಿಶಿಷ್ಟ ಜನರನ್ನು ಇದು ಒಳಗೊಳ್ಳುತ್ತದೆ.
ವಿಭಿನ್ನ ಭೂಪ್ರದೇಶಗಳ ಉದ್ದಗಲಕ್ಕೂ ಕಂಡುಬರುವ ಸಮಾಜಗಳ ವಲಸೆ, ವಿಸ್ತರಣೆ ಮತ್ತು ನೆಲೆಗೊಳಿಸುವಿಕೆಯು ಒಂದು ಸಾರ್ವತ್ರಿಕವಾದ, ಹೆಚ್ಚೂಕಮ್ಮಿ ವಿಶದೀಕರಿಸುವ ತಂತುವಾಗಿದ್ದು, ಇದು ಮಾನವ ಇತಿಹಾಸದ ಸಮಗ್ರ ಪಥದ ಉದ್ದಕ್ಕೂ ವ್ಯಾಪಿಸುತ್ತದೆ. ಈ ಐತಿಹಾಸಿಕ ಮುಖಾಮುಖಿಗಳ ಒಂದು ಫಲವಾಗಿ ಹುಟ್ಟಿಕೊಂಡ ವಿಭಿನ್ನ-ಸಂಸ್ಕೃತಿಗಳ ಪರಸ್ಪರ ಪ್ರಭಾವಗಳ ಪೈಕಿ ಅನೇಕವು, ಸ್ಥಳೀಯ ಎಂಬುದಾಗಿ ಸೂಕ್ತವಾಗಿ ಪರಿಗಣಿಸಲ್ಪಡಬಹುದಾದ ಸಮಾಜಗಳನ್ನು ಒಳಗೊಂಡಿದ್ದವು; ಸದರಿ 'ಸ್ಥಳೀಯ' ಎಂಬ ಪರಿಗಣನೆಯು ಅವುಗಳದ್ದೇ ಆದ ದೃಷ್ಟಿಕೋನದಿಂದ ಅಥವಾ ಬಾಹ್ಯ ಸಮಾಜಗಳ ದೃಷ್ಟಿಕೋನದಿಂದ ಬಂದದ್ದಾಗಿತ್ತು.
1999ರಲ್ಲಿ ನ್ಯುನಾವಿಕ್‌ , ನ್ಯೂನಾಟ್ಸಿಯಾವಟ್‌ ಮತ್ತು ನ್ಯೂನಾವಟ್‌ ಭೂಪ್ರದೇಶಗಳು ಸೃಷ್ಟಿಯಾಗುವುದರೊಂದಿಗೆ, ಇನ್ಯೂಯಿಟ್‌ ಎಸ್ಕಿಮೊಗಳು ಒಂದು ಮಟ್ಟದ ಆಡಳಿತಾತ್ಮಕ ಸ್ವಾಯತ್ತತೆಯನ್ನು ಸಾಧಿಸಿದ್ದಾರೆ; ನ್ಯೂನಾವಟ್ ಭೂಪ್ರದೇಶವು 1999ರವರೆಗೂ ವಾಯವ್ಯ ಭೂಪ್ರದೇಶಗಳ ಒಂದು ಭಾಗವಾಗಿತ್ತು. ಸ್ವಯಮಾಡಳಿತ ನಡೆಸುವ ಡೆನ್ಮಾರ್ಕಿನ ಗ್ರೀನ್‌ಲ್ಯಾಂಡ್‌‌ ಭೂಪ್ರದೇಶವು ಸ್ಥಳೀಯ ಇನ್ಯೂಯಿಟ್‌ ಎಸ್ಕಿಮೊಗಳ ಒಂದು ಅಧಿಕಾಂಶದ ಜನಸಂಖ್ಯೆಗೆ ನೆಲೆಯಾಗಿದೆ.
ಐರೋಪ್ಯ ವಸಾಹತುಗಾರರು ಮತ್ತು ಮೊದಲ ನೆಲಸಿಗರ ಆಗಮನಕ್ಕೆ ಮುಂಚಿತವಾಗಿಯೇ ಅಮೆರಿಕಾ ಖಂಡಗಳ ಪ್ರದೇಶದಲ್ಲಿ ವಾಸವಾಗಿದ್ದಂಥ ಗುಂಪುಗಳು ಮತ್ತು ಅವರ ಸಂತತಿಯವರಾಗಿ ಅಮೆರಿಕಾದ‌ ಭೂಖಂಡಗಳ ಸ್ಥಳೀಯ ಜನರು ವ್ಯಾಪಕವಾಗಿ ಗುರುತಿಸಲ್ಪಡುತ್ತಾರೆ. ಜೀವನದ ಸಾಂಪ್ರದಾಯಿಕ ಮಾರ್ಗಗಳನ್ನು ಕಾಯ್ದುಕೊಂಡು ಹೋಗುವ ಅಥವಾ ಕಾಯ್ದುಕೊಂಡು ಹೋಗಲು ಬಯಸುವ ಸ್ಥಳೀಯ ಜನರು, ಉನ್ನತ ಆರ್ಕ್ಟಿಕ್‌ ಪ್ರದೇಶದ ಉತ್ತರ ಭಾಗದಿಂದ ಟಿಯೆರಾ ಡೆಲ್‌ ಫ್ಯೂಗೊದ ದಕ್ಷಿಣ ಭಾಗದ ತುತ್ತತುದಿಗಳವರೆಗೆ ಕಂಡುಬರುತ್ತಾರೆ.
ಇವುಗಳನ್ನು ಅವಲಂಬಿಸಿ, ನಿಶ್ಚಿತ ಉದ್ದೇಶಗಳಿಗೆ ಸಂಬಂಧಿಸಿದಂತಿರುವ "ಸ್ಥಳೀಯ ಜನರ" ಒಂದು ಸಮಕಾಲೀನ ಕಾರ್ಯೋಪಯುಕ್ತ ಅರ್ಥವಿವರಣೆಯು ಮಾನದಂಡಗಳನ್ನು ಹೊಂದಿದ್ದು, ಸಾಂಸ್ಕೃತಿಕ ಗುಂಪುಗಳನ್ನು (ಮತ್ತು ಒಂದು ನಿರ್ದಿಷ್ಟ ಪ್ರದೇಶದೊಂದಿಗೆ ಅಥವಾ ಪ್ರದೇಶವೊಂದರ ಭಾಗಗಳೊಂದಿಗಿನ, ಹಾಗೂ ಆ ಪ್ರದೇಶದಲ್ಲಿ ಹಿಂದಿದ್ದ ಅಥವಾ ಪ್ರಸಕ್ತವಾಗಿ ವಾಸಿಸುತ್ತಿರುವವರೊಂದಿಗಿನ ಅವುಗಳ ನಿರಂತರತೆ ಅಥವಾ ಸಂಬಂಧವನ್ನು) ಒಳಗೊಳ್ಳಲು ಬಯಸುತ್ತವೆ. ಈ ಒಳಗೊಳ್ಳುವಿಕೆಯು ಇವುಗಳಲ್ಲೊಂದಾಗಿರುತ್ತದೆ:
ಅತ್ಯಂತ ಗಣನೀಯ ಜನಸಂಖ್ಯೆಗಳು ಭಾರತದಲ್ಲಿದ್ದು, ಇದು ತನ್ನ ಗಡಿರೇಖೆಗಳ ವ್ಯಾಪ್ತಿಯೊಳಗೆ "ಅನುಸೂಚಿತ ಬುಡಕಟ್ಟುಗಳ" ಒಂದು ವ್ಯಾಪ್ತಿಯನ್ನು ಸಾಂವಿಧಾನಾತ್ಮಕವಾಗಿ ಗುರುತಿಸುತ್ತದೆ. ಈ ನಾನಾಬಗೆಯ ಜನರು (ಆದಿವಾಸಿಗಳು, ಅಥವಾ ಬುಡಕಟ್ಟಿನ ಜನರು ಎಂಬುದಾಗಿ ಒಟ್ಟಾಗಿ ಉಲ್ಲೇಖಿಸಲ್ಪಟ್ಟವರು) ಸುಮಾರು 68 ದಶಲಕ್ಷದಷ್ಟು ಸಂಖ್ಯೆಯಲ್ಲಿದ್ದಾರೆ (1991ರ ಜನಗಣತಿ ಅಂಕಿ-ಅಂಶಗಳ ಅನುಸಾರ, ಒಟ್ಟು ರಾಷ್ಟ್ರೀಯ ಜನಸಂಖ್ಯೆಯ ಪೈಕಿ ಸರಿಸುಮಾರಾಗಿ 8%ನಷ್ಟು ಭಾಗವನ್ನು ಇವರು ಪ್ರತಿನಿಧಿಸುತ್ತಾರೆ).
ಸ್ಥಳೀಯ ಸಮಾಜಗಳ ವ್ಯಾಪ್ತಿಯು ಬಹು ವಿಶಾಲವಾಗಿದೆ ಎಂದು ಹೇಳಬಹುದು. ಇತರ ಸಮಾಜಗಳ ವಸಾಹತೀಕರಣದ ಅಥವಾ ವಿಸ್ತರಣೀಯ ಚಟುವಟಿಕೆಗಳಿಗೆ ಗಮನಾರ್ಹವಾಗಿ ಒಡ್ಡಿಕೊಂಡ ಸಮಾಜಗಳಿಂದ ಮೊದಲ್ಗೊಂಡು, ಯಾವುದೇ ಬಾಹ್ಯ ಪ್ರಭಾವದಿಂದಾದ ತುಲನಾತ್ಮಕವಾದ ಪ್ರತ್ಯೇಕಿಸುವಿಕೆಯಲ್ಲಿ ಇನ್ನೂ ಉಳಿದುಕೊಂಡಿರುವ ಸಮಾಜಗಳವರೆಗೆ ಸ್ಥಳೀಯ ಸಮಾಜಗಳು ವ್ಯಾಪ್ತಿ ಹರಡಿದೆ.
ಐನು ಜನರು ಹೊಕಾಯ್ಡೊ, ಕುರಿಲ್‌ ದ್ವೀಪಗಳು, ಮತ್ತು ಸಖಾಲಿನ್‌ನ ಬಹುಭಾಗಕ್ಕೆ ಸ್ಥಳೀಯರಾಗಿರುವ ಒಂದು ಜನಾಂಗೀಯ ಗುಂಪಾಗಿದೆ. ಜಪಾನಿಯರ ನೆಲೆಗೊಳಿಸುವಿಕೆಯು ವಿಸ್ತರಿಸುತ್ತಾ ಹೋದಂತೆ, ಐನು ಜನರು ಉತ್ತರದೆಡೆಗೆ ತಳ್ಳಲ್ಪಟ್ಟರು; ಮೆಯಿಜಿ ಅವಧಿಯ ವೇಳೆಗೆ, ಹೊಕಾಯ್ಡೊದಲ್ಲಿನ ಒಂದು ಸಣ್ಣ ಪ್ರದೇಶಕ್ಕೆ ಸರ್ಕಾರವು ಅವರನ್ನು ಸೀಮಿತಗೊಳಿಸಿತು. ಈ ವಿಧಾನವು ಮೀಸಲು ಪ್ರದೇಶಗಳಲ್ಲಿ ಸ್ಥಳೀಕ ಅಮೆರಿಕನ್ನರನ್ನು ಇರಿಸುವ ವಿಧಾನವನ್ನು ಹೋಲುವಂತಿತ್ತು.
ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ, ಸ್ಥಳೀಕ ಅಮೆರಿಕನ್ನರು, ಇನ್ಯೂಯಿಟ್‌ ಎಸ್ಕಿಮೊಗಳು ಮತ್ತು ಇತರ ಸ್ಥಳೀಯ ಅಂಕಿತಗಳ ಸಂಯೋಜಿತ ಜನಸಂಖ್ಯೆಯು 2,786,652ರಷ್ಟನ್ನು ಮುಟ್ಟಿತು (2003ರ ಜನಗಣತಿ ಅಂಕಿ-ಅಂಶಗಳ ಸುಮಾರು 1.5%ನಷ್ಟು ಭಾಗವನ್ನು ಇದು ಪ್ರತಿನಿಧಿಸಿತು). ಒಕ್ಕೂಟದ ಮಟ್ಟದಲ್ಲಿ ಸುಮಾರು 563 ಅನುಸೂಚಿತ ಬುಡಕಟ್ಟುಗಳು ಗುರುತಿಸಲ್ಪಟ್ಟಿವೆ, ಮತ್ತು ಸಂಸ್ಥಾನದ ಮಟ್ಟದಲ್ಲಿ ಹಲವಾರು ಇತರ ಸಮುದಾಯಗಳು ಗುರುತಿಸಲ್ಪಟ್ಟಿವೆ.
ಒಂದು ವೇಳೆ ಮೇಲಿನ ಎಲ್ಲಾ ಮಾನದಂಡಗಳು ಈಡೇರಿಸಲ್ಪಟ್ಟರೂ ಸಹ, ಕೆಲವೊಂದು ಜನರು ಒಂದೋ ಸ್ವತಃ ತಮ್ಮನ್ನು ಸ್ಥಳೀಯರೆಂಬುದಾಗಿ ಪರಿಗಣಿಸಿಕೊಳ್ಳದಿರಬಹುದು ಅಥವಾ ಸರ್ಕಾರಗಳು, ಸಂಘಟನೆಗಳು ಅಥವಾ ಪಂಡಿತರಿಂದ ಅವರು ಸ್ಥಳೀಯರೆಂಬುದಾಗಿ ಪರಿಗಣಿಸಲ್ಪಡದೇ ಇರಬಹುದು. ಸ್ಥಳೀಯರಾದ / ಸ್ಥಳೀಯರಲ್ಲದ ಜನರ ಕುರಿತಾದ ಸಂವಾದವನ್ನು ವಸಾಹತು ನೀತಿಯ ನಂತರದ ಸಂದರ್ಭದ ಮತ್ತು ವಸಾಹತಿನ-ನಂತರದ ಸಮಾಜಗಳ ವಿಕಸನದ ಸಂದರ್ಭಗಳ ವ್ಯಾಪ್ತಿಯೊಳಗೂ ನೋಡಬಹುದು.
ಯಾವ ಜನರು ಕನಿಷ್ಟಪಕ್ಷ ಭಾಗಶಃವಾಗಿಯಾದರೂ ತಮ್ಮ ಸ್ಪಷ್ಟವಾದ ಸಾಂಸ್ಕೃತಿಕ, ಸಾಮಾಜಿಕ/ಸಾಂಸ್ಥಿಕ, ಮತ್ತು/ಅಥವಾ ಭಾಷಿಕ ಗುಣಲಕ್ಷಣಗಳನ್ನು ಕಾಯ್ದುಕೊಂಡು ಬಂದಿದ್ದಾರೋ, ಮತ್ತು ಹಾಗೆ ಮಾಡುವ ಸಂದರ್ಭದಲ್ಲಿ ರಾಷ್ಟ್ರ-ಸಂಸ್ಥಾನದ ಪ್ರಬಲ ಸಂಸ್ಕೃತಿ ಮತ್ತು ಸುತ್ತುಮುತ್ತಲ ಸಮುದಾಯಗಳಿಂದ ಒಂದಷ್ಟು ಮಟ್ಟದಲ್ಲಿ ಪ್ರತ್ಯೇಕತೆಯನ್ನು ಕಾಯ್ದಕೊಂಡು ಬಂದಿರುವರೋ ಅಂಥವರನ್ನೂ ಸದರಿ ಸಾಂಸ್ಕೃತಿಕ ಗುಂಪುಗಳು ಒಳಗೊಂಡಿರಲು ಸಾಧ್ಯವಿದೆ.
ಮುಂಚಿತವಾಗಿ ಅಥವಾ ಅದರ ತರುವಾಯದ ವಸಾಹತುಗಾರಿಕೆ ಅಥವಾ ಜೋಡಣೆಯಲ್ಲಿ; ಅಥವಾ
ವಸಾಹತು ಅಥವಾ ರಾಷ್ಟ್ರ-ಸಂಸ್ಥಾನವೊಂದರ ರಚನೆ ಮತ್ತು/ಅಥವಾ ಆಳ್ವಿಕೆಯ ಸಂದರ್ಭದಲ್ಲಿ ಇತರ ಸಾಂಸ್ಕೃತಿಕ ಗುಂಪುಗಳ ಜೊತೆಜೊತೆಯಲ್ಲಿಯೇ; ಅಥವಾ
ರಾಷ್ಟ್ರ-ಸಂಸ್ಥಾನವೊಂದರ ಸಮರ್ಥಿಸಲ್ಪಟ್ಟ ಆಳ್ವಿಕೆಯ ಪ್ರಭಾವದಿಂದ ಸ್ವತಂತ್ರವಾಗಿ ಅಥವಾ ಬಹುಪಾಲು ಪ್ರತ್ಯೇಕಿಸಲ್ಪಟ್ಟ ರೀತಿಯಲ್ಲಿ ಇರುತ್ತದೆ.
ಭೂಮಂಡಲದ ಉದ್ದಗಲಕ್ಕೂ ಇರುವ ಪ್ರದೇಶಗಳಲ್ಲಿ ಸ್ಥಳೀಯ ಸಮುದಾಯಗಳು ಹರಡಿಕೊಂಡಿವೆ. ಒಂದು ನಿರ್ದಿಷ್ಟ ಪ್ರದೇಶದ ವ್ಯಾಪ್ತಿಯೊಳಗೆ ಸ್ಥಳೀಯ ಗುಂಪುಗಳ ಸಂಖ್ಯೆಗಳು, ಸ್ಥಿತಿಗತಿ ಮತ್ತು ಅನುಭವ ಇವುಗಳು ವ್ಯಾಪಕವಾಗಿ ಬದಲಾಗಬಹುದು. ಕೆಲವೊಮ್ಮೆ ವಿವಾದಾಸ್ಪದವಾಗಿ ಕಂಡುಬರುವ ಸದಸ್ಯತ್ವ ಮತ್ತು ಗುರುತಿಸುವಿಕೆಯಿಂದಾಗಿ ಒಂದು ವ್ಯಾಪಕ ಸಮೀಕ್ಷೆಯು ಮತ್ತಷ್ಟು ಜಟಿಲಗೊಳ್ಳುತ್ತದೆ.
‌ಕಕೇಷಸ್ ಪ್ರದೇಶವು ತನ್ನ ವೈವಿಧ್ಯತೆಯಲ್ಲಿ ಅನನ್ಯವಾಗಿದ್ದು, ವಿಶ್ವದಲ್ಲಿರುವ ಇದೇ ಗಾತ್ರದ ಯಾವುದೇ ಪ್ರದೇಶದಲ್ಲಿ ಮಾತನಾಡಲಾಗುವ ಭಾಷೆಗಳಿಗಿಂತ ಮಹತ್ತರವಾದ ವೈವಿಧ್ಯತೆಯುಳ್ಳ ಭಾಷೆಗಳನ್ನು ಇಲ್ಲಿ ಮಾತಾಡಲಾಗುತ್ತದೆ. ಕಕೇಷಸ್‌ ಪ್ರದೇಶವು ಸರ್ಕ್ಯಾಸಿಯನ್ನರಂಥ 50ಕ್ಕೂ ಹೆಚ್ಚಿನ ಸಾಂಸ್ಕೃತಿಕ ಅಲ್ಪಸಂಖ್ಯಾತರ ನೆಲೆಯಾಗಿದೆ. ಇದನ್ನೂ ನೋಡಿ: ಕಕೇಷಸ್‌ನ ಜನರು‌.
ಸ್ಥಳೀಯ ಎಂಬ ಗುಣವಾಚಕವು "ಇಂದ" ಅಥವಾ "ಮೂಲ ಉಗಮಸ್ಥಾನದ" ಎಂಬ ಸಾಮಾನ್ಯ ಅರ್ಥವನ್ನು ಹೊಂದಿದೆ. ಆದ್ದರಿಂದ, ಒಂದು ಅಪ್ಪಟವಾದ ಗುಣವಾಚಕದ ಅರ್ಥದಲ್ಲಿ ಹೇಳುವುದಾದರೆ, ಯಾವುದೇ ನಿರ್ದಿಷ್ಟ ಜನರು, ಜನಾಂಗೀಯ ಗುಂಪು ಅಥವಾ ಸಮುದಾಯವನ್ನು ಒಂದು ನಿರ್ದಿಷ್ಟ ಪ್ರದೇಶ ಅಥವಾ ತಾಣಕ್ಕೆ ಸಂಬಂಧಿಸಿದಂತೆ ಸ್ಥಳೀಯ ರಾಗಿರುವವರು ಎಂಬುದಾಗಿ ವಿವರಿಸಬಹುದಾಗಿದೆ.
ಇರಾಕ್‌, ಸಿರಿಯಾ, ಮತ್ತು ಟರ್ಕಿಯ ಭಾಗಗಳನ್ನು ಒಳಗೊಂಡಿರುವ ಮೆಸಪಟ್ಯಾಮಿಯಾದ ಭೂ-ಸಾಂಸ್ಕೃತಿಕ ಪ್ರದೇಶದ ಕ್ಷೇತ್ರಗಳಿಗೆ ಅಸಿರಿಯನ್ನರು ಮತ್ತು ಮಾರ್ಷ್‌ ಅರಬರು ಸ್ಥಳೀಯರಾಗಿದ್ದಾರೆ. ಲೋರೆಸ್ತಾನ್‌ ಮತ್ತು ಇಲಮ್‌‌ ಪ್ರಾಂತಗಳೊಂದಿಗೆ ಇರುವ ಇರಾನಿನ ಗಡಿಗೆ ಸನಿಹದಲ್ಲಿರುವ ಇರಾಕ್‌ನ ಭಾಗಗಳಲ್ಲಿ ಲೂರ್‌ಗಳು ಕೂಡಾ ವಾಸಿಸುತ್ತಾರೆ.
‌‌ನಿವ್ಕ್ ಜನರು ಸಖಾಲಿನ್‌‌‌ಗೆ ಸ್ಥಳೀಯರಾಗಿರುವ ಒಂದು ಜನಾಂಗೀಯ ಗುಂಪು ಆಗಿದ್ದು, ನಿವ್ಕ್‌‌ ಭಾಷೆಯನ್ನು ಮಾತನಾಡುವ ಕೆಲವೇ ಜನರನ್ನು ಆ ಗುಂಪು ಹೊಂದಿದೆ; ಆದರೆ 1990ರ ದಶಕದಿಂದ ನಡೆದಿರುವ ಸಖಾಲಿನ್‌ನ ತೈಲಕ್ಷೇತ್ರದ ಅಭಿವೃದ್ಧಿಯ ಕಾರಣದಿಂದಾಗಿ, ಅವರ ಮೀನುಗಾರ ಸಂಸ್ಕೃತಿಯು ವಿಪತ್ತಿಗೆ ಸಿಲುಕಿದೆ.
ತೈವಾನಿನ ಮೂಲನಿವಾಸಿಗಳ ಭಾಷೆಗಳು ಐತಿಹಾಸಿಕ ಭಾಷಿಕರ ವಲಯದಲ್ಲಿ ಪ್ರಾಮುಖ್ಯತೆಯನ್ನು ಹೊಂದಿವೆ; ಎಲ್ಲಾ ಸಂಭಾವ್ಯತೆಗಳಲ್ಲಿ ತೈವಾನ್‌ ದೇಶವು ಓಷಿಯಾನಿಯಾದ ಉದ್ದಗಲಕ್ಕೂ ಹರಡಿಕೊಂಡ ಸಮಗ್ರ ಆಸ್ಟ್ರನೇಷಿಯನ್‌ ಭಾಷಾ ಕುಟುಂಬದ ಜನ್ಮಸ್ಥಳವಾಗಿರಬಹುದಾದ ಸಾಧ್ಯತೆ ಇದ್ದುದು ಈ ಪ್ರಾಮುಖ್ಯತೆಗೆ ಕಾರಣವಾಗಿದೆ.
ಬಹ್ರಾನಿ ಜನಗಳು ಸೌದಿ ಅರೇಬಿಯಾದ ಪರ್ಷಿಯನ್‌ ಕೊಲ್ಲಿ ತೀರಪ್ರದೇಶದ ಮೇಲಿರುವ ಕಾಟಿಫ್‌ ಓಯಸಿಸ್‌ ಹಾಗೂ ಬಹ್ರೇನ್‌ ದ್ವೀಪಸಮೂಹದ ಸ್ಥಳೀಯ ಜನರಾಗಿದ್ದಾರೆ. .
ಗುವಾಂಚೆಗಳು ಎಂದು ಕರೆಯಲ್ಪಡುವ ಸ್ಥಳೀಯ ಸಮುದಾಯವೊಂದನ್ನು ಕೆನರಿ ದ್ವೀಪಗಳು ಹೊಂದಿದ್ದವು ಮತ್ತು ಈ ಸಮುದಾಯದ ಹುಟ್ಟು, ಇತಿಹಾಸಕಾರರು ಮತ್ತು ಭಾಷಾತಜ್ಞರ ವಲಯದಲ್ಲಿ ಈಗಲೂ ಚರ್ಚಾವಿಷಯವಾಗಿದೆ.
ಯಾರ ಅಂಕಿಅಂಶಗಳನ್ನು ಬಳಸಲಾಗಿದೆ ಎಂಬುದನ್ನು ಅವಲಂಬಿಸಿ, ಗ್ವಾಟೆಮಾಲಾ ದೇಶವು 50ರಿಂದ 80%ನಷ್ಟು ಸ್ಥಳೀಯ ಜನರನ್ನು ಹೊಂದಿದೆ .
ಅಂಕಿ-ಅಂಶಗಳ ಅನುಸಾರ, ಏಷ್ಯಾದ ಬೃಹತ್‌ ಪ್ರದೇಶಗಳು ವಿಶ್ವದ ವರ್ತಮಾನದ ಸ್ಥಳೀಯ ಜನರ ಜನಸಂಖ್ಯೆಯ ಬಹುಭಾಗವನ್ನು, ಅಂದರೆ ಸುಮಾರು 70%ನಷ್ಟು ಭಾಗವನ್ನು ಹೊಂದಿವೆ.
ಅಲ್ಲಿ ಫಿಲಿಪೈನ್ಸ್‌ನ ಸ್ಥಳೀಯ ಜನರ ಅಸ್ತಿತ್ವವೂ ಇದ್ದು, ಈ ಪ್ರದೇಶವನ್ನು ಸ್ಪೇನ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ವಸಾಹತೀಕರಣಕ್ಕೆ ಒಳಪಡಿಸಿವೆ.
ಮೇಲೆ ಉಲ್ಲೇಖಿಸಿರುವುದರ ಜೊತೆಗೆ, ಈ ಕೆಳಕಂಡ ಜನರನ್ನೂ ಒಳಗೊಳ್ಳುವಂತಾಗಲು ಮಾನದಂಡವೊಂದನ್ನು ಸಾಮಾನ್ಯವಾಗಿ ಸೇರ್ಪಡೆ ಮಾಡಲಾಗುತ್ತದೆ:
ಸ್ಥಳೀಯರೆಂದು ಸ್ವಯಂ-ಗುರುತಿಸಲ್ಪಟ್ಟಿರುವ ಜನರು, ಮತ್ತು/ಅಥವಾ ಈ ರೀತಿಯಾಗಿ ಇತರ ಗುಂಪುಗಳಿಂದ ಗುರುತಿಸಲ್ಪಟ್ಟಿರುವ ಜನರು.
ಇನ್ನುಳಿದ ಮಹತ್ವದ ಆರ್ಥಿಕ ಚಟುವಟಿಕೆಗಳೆಂದರೆ ಶಿಕ್ಷಣ ಮತ್ತು ಆರೋಗ್ಯ ಸೇವೆಗಳು. ಕೌಲಾಲಂಪುರ್ ಯಾವಾಗಲೂ ಉನ್ನತ ಶಿಕ್ಷಣದ ಸಂಸ್ಥೆಗಳು ಮತ್ತು ಉತ್ತಮ ಶಿಕ್ಷಣ ತರಬೇತು ನೀಡುವಲ್ಲಿ ಸಫಲವಾಗಿದೆ.ವಿಶಾಲವಾದ ವಿಭಿನ್ನ ವೃತ್ತಿಪರ ಉದ್ದೇಶಗಳಿಗಾಗಿ ಪ್ರಸಿದ್ದಿ ಪಡೆದಿದೆ. ಇಂತಹ ಸಾರ್ವಜನಿಕ ಶಿಕ್ಷಣ ಸಂಸ್ಥೆಗಳೆಂದರೆ,ಇಂಟರ್ ನ್ಯಾಶನಲ್ ಇಸ್ಲಾಮಿಕ್ ಯುನ್ವರ್ಸಿಟಿ ಮಲೆಷ್ಯಾ,ಯುನ್ವರ್ಸಿಟಿ ಆಫ್ ಮಲಯಾ,ದಿ ಯುನ್ವರ್ಸಿಟಿ ಟೆಕ್ನೊಲೊಜಿ ಮಲೆಷ್ಯಾ,ಇಂಟರ್ ನ್ಯಾಶನಲ್ ಮೆಡಿಕಲ್ ಯುನ್ವರ್ಸಿಟಿ ಮತ್ತು ಮೆಡಿಕಲ್ ಫ್ಯಾಕುಲ್ಟಿ ಆಫ್ ದಿ ಯುನ್ವರ್ಸಿಟಿ ಕೆಬೆಂಗ್ಸಾನ್ ಮಲೆಷ್ಯಾ ಇತ್ಯಾದಿ. ದೊಡ್ಡ ಪ್ರಮಾಣದ ಖಾಸಗಿ ಕಾಲೇಜ್ ಗಳೂ ಇಲ್ಲಿವೆ,ಯುನ್ವರ್ಸಿಟಿ ಟನ್ ಅಬ್ದುಲ್ ರಜಾಕ್ ಮತ್ತು ಟುಂಕು ಅಬ್ದುಲ್ ರಹಮಾನ್ ಕಾಲೇಜ್ ಮುಂತಾದವುಗಳು ಕೌಲಾಲಂಪುರ್ ನ ಸುತ್ತಮುತ್ತ ಮತ್ತು ಇತರ ಭಾಗಗಳಿಗೆ ಸಾಕಾಷ್ಟು ಕೋರ್ಸ್ ಗಳನ್ನು ಕಲಿಸುತ್ತವೆ,ಮಲೆಷ್ಯಾ ಮತ್ತು ಇತರೆಡೆಗಳಿಂದ ಕೂಡಾ ವಿದ್ಯಾರ್ಥಿಗಳು ಇಲ್ಲಿಗೆ ಬರುತ್ತಾರೆ. ಇಲ್ಲಿ ಹಲವಾರು ದೊಡ್ಡ ಪ್ರಮಾಣದ ಸಾರ್ವಜನಿಕ ಮತ್ತು ಖಾಸಗಿ ವೈದ್ಯಕೀಯ ವಿಶೇಷ ಕೇಂದ್ರಗಳಿವೆ.ನಗರದಲ್ಲಿ ಸ್ಪೆಸಲೈಸ್ಡ್ ಆಸ್ಪತ್ರೆ ಮತ್ತು ವೈದ್ಯಕೀಯ ಸೇವೆಗಳು ಲಭ್ಯವಿವೆ.ಶಸ್ತ್ರ ಚಿಕಿತ್ಸೆ ವಿಶಾಲ ದೃಷ್ಟಿಯ ಈ ಸೌಲಭ್ಯಗಳು ಸ್ಥಳೀಯರಿಗೆ ಮತ್ತು ಪ್ರವಾಸಿಗರಿಗೆ ಲಭ್ಯವಾಗಿವೆ.
ಸುರೈ ಯಲ್ಲದೇಬುಕಿಟ್ ಬಿಂಟ್ಯಾಂಗ್ ,ಇದು ಟೊಕಿಯೊ ದ ಗಿಂಜಾ , ನ್ಯುಯಾರ್ಕ್ ನ ಫಿಫ್ತ್ ಅವೆನ್ಯು ಮತ್ತು ಸಿಂಗಾಪುರ್ ದ ಆರ್ಚರ್ಡ್ ರೋಡ್ ಇತ್ಯಾದಿಗಳು ಕೌಲಾಲಂಪುರ್ ದ ಅತ್ಯುನ್ನತ ಹೆಚ್ಕಿನ ಶಾಪಿಂಗ್ ನ ಔಟ್ ಲೆಟ್ ಗಳು ಇಲ್ಲಿ ನೆಲೆ ನಿಂತಿವು. ಕೌಲಾಲಂಪುರ್ ನ ಗೊಲ್ಡನ್ ಟ್ರೈಂಗಲ್ ಒಂದು ಭಾಗವಾದ ಬುಕಿಟ್ ಬಿಂಟಾಂಗ್ ಹೆಸರಾಂತ ಮೂರು ರಸ್ತೆಗಳು ಇವೆ,ಅವುಗಳೆಂದರೆ ಜಲಾನ್ ಬುಕಿಟ್ ಬಿಂಟಾಂಗ್,ಜಲಾನ್ ಇಂಬಿ, ಮತ್ತು ಜಲಾನ ಸುಲ್ತಾನ್ ಇಸ್ಮೈಲ. ಇದು ಹಲವಾರು ಉತ್ತಮ ಕೆಫೆಗಳಿಗೆ ಕೇಂದ್ರವಾಗಿದೆ;ಅಲ್ ಫ್ರೆಸ್ಕೊ ಭೋಜನ ಕೂಟಗಳು ಮತ್ತು ಶಾಪಿಂಗ್ ಕಾಂಪ್ಲೆಕ್ಸ್ ಗಳು ಅಂದರೆ ಬೆರ್ಜಯಾ ಪ್ಲಾಜಾ,ಬೆರ್ಜಿಯಾ ಟೈಮ್ಸ್ ಸ್ವೆಯರ್ , ಬುಕಿಟ್ ಬಿಂಟ್ಯಾಂಗ್ ಪ್ಲಾಜಾ ,ಇಂಬಿ ಪ್ಲಾಜಾ,ಕೌಲಾಲಂಪುರ್ ಪ್ಲಾಜಾ,ಲಾಟ್ 10,ಲೊ ಯಾಟ್ ಪ್ಲಾಜಾ ,ಪೆವಿಲಿಯನ್ ,ಸ್ಟಾರ್ ಹಿಲ್ ಪ್ಲಾಜಾ ಮತ್ತು ಸುಂಗೈ ವಾಂಗ್ ಪ್ಲಾಜಾ ಇತ್ಯಾದಿ. ಕೌಲಾಲಂಪುರ್ ನಲ್ಲಿರುವ ಈ ಡಿಪಾರ್ಟ್ ಮೆಂಟ್ ಸ್ಟೋರ್ ಮಲೆಷ್ಯಾದಲ್ಲೇ ಅತ್ಯಂತ ವಿಶಾಲವಾದುದು, ಕೌಲಾಲಂಪುರ್ ಇದನ್ನು )ಎಂದೂ ಹೇಳಲಾಗುತ್ತದೆ.ಇದು ಅತ್ಯಂತ ಪರಿಚಿತ ಪ್ರದೇಶವಾದ ಜಲಾನ್ ಟುಂಕು ಅಬ್ದುಲ್ ರಹಮಾನ್ ರಸ್ತೆಯಲ್ಲಿದೆ,ಸ್ಥಳೀಯರಿಗೆ ಇದು ಉತ್ತಮ ಶಾಪಿಂಗ್ ಕಾಂಪ್ಲೆಕ್ಸ್ ಎಂದೂ ಕೌಲಾಲಂಪುರ್ ನಲ್ಲಿ ಜನಪ್ರಿಯವಾಗಿದೆ.
ಅದೂ ಅಲ್ಲದೇ 1881ರಲ್ಲಿ ದೊಡ್ಡ ನೆರೆಯೊಂದು ಇಡೀ ನಗರವನ್ನು ಗುಡಿಸಿ ಹಾಕಿತು;ಇದಕ್ಕಿಂತ ಮೊದಲು ಇದು ಬೆಂಕಿ ಅನಾಹುತಕ್ಕೆ ಈಡಾಗಿತ್ತು. ಇಂತಹ ನಿರಂತರ ಸಮಸ್ಯೆಗಳು ಪಟ್ಟಣದ ರಚನೆ ಮತ್ತು ಅರಣ್ಯ ಸಂಪತ್ತು ಮತ್ತು ಅದರ ನಿವಾಸಿ ಗಳನ್ನು ನಿರಾಶ್ರಿತಗೊಳಿಸಿದವು. ಈ ಅನಾಹುತಗಳಿಗೆ ಸಾಕ್ಷಿಯಾದ ಸೆಲೊಂಗರ್ ನ ನಿವಾಸಿ ಬ್ರಿಟಿಶ್ ಮೂಲದ ಫ್ರಾಂಕ್ ಸ್ವೆಟೆನ್ ಹ್ಯಾಮ್ ಹೇಳಿದಂತೆ ಇಂತಹ ದುರಂತಗಳಿಗೆ ಈಡಾಗಿರುವ ಇಲ್ಲಿ ಇಟ್ಟಿಗೆ ಮತ್ತು ಹೆಂಚುಗಳ ಮನೆ ನಿರ್ಮಿಸುವ ಪ್ರಸ್ತಾವವಿಟ್ಟನು. ಹೊಸ ಇಟ್ಟಿಗೆ ಕಟ್ಟಡಗಳು ದಕ್ಷಿಣಾ ಚೀನಾದಲ್ಲಿರುವ ಅಂಗಡಿ ಮುಂಗಟ್ಟುಗಳಂತೆ ಹೊಳಪು ತುಂಬಿಕೊಂಡವು."ಇವುಗಳು ಐದಡಿಯ ಮಾರ್ಗಗಳನ್ನು ಹೊಂದಿದ್ದವಲ್ಲದೇ ಅಲ್ಲಿ ಚೀನಾದ ಕಟ್ಟಿಗೆ ಕರಕುಶಲ ಕಲೆ ಅಥವಾ ಬಡಿಗತನ ಎದ್ದು ಕಾಣುತಿತ್ತು. ಇದು ಅತ್ಯುತ್ತಮ ವಿಶಾಲವಾದ ಅಂಗಡಿ ಮನೆಗಳ ಸಾಲು ಈ ಪ್ರದೇಶಕ್ಕೆ ಒಗ್ಗಿಕೊಳ್ಳುವ ವಾಸ್ತುಶಿಲ್ಪ ವಿನ್ಯಾಸವನ್ನು ನೀಡಿತು. ಇದರೊಳಗಿರುವ ರೈಲ್ವೆ ಸಂಚಾರ ವ್ಯವಸ್ಥೆಯು ನಗರದ ಭಾಗಗಳು ಎಲ್ಲರಿಗೂ ನಿಲುಕುವಂತಾದವು. ನೈರ್ಮಲ್ಯ ಮಂಡಳಿಯ ಸ್ಥಾಪನೆಯೊಂದಿಗೆ 1890ರಲ್ಲಿ ಅಭಿವೃದ್ಧಿ ಮತ್ತಷ್ಟು ವೇಗ ಪಡೆಯಿತು. ಸುಮಾರು 1896ರಲ್ಲಿ ಹೊಸದಾಗಿ ರಚಿತವಾದ ಫೆಡರೇಟೆಡ್ ಮಲಯಾ ಸ್ಟೇಟ್ಸಗಳ ರಾಜಧಾನಿಯಾಗಿ ಕೌಲಾಲಂಪುರ್ ನ್ನು ಆರಿಸಲಾಯಿತು.
ಇನ್ನುಳಿದ ಪ್ರವಾಸಿ ಆಕರ್ಷಣೆಗಳೆಂದರೆ ಅಕ್ವೆರಿಯಾ , ದಿ ಬಾಟು ಕೇವ್ಸ್ , ದಿ ಮಾಕಮ್ ಪಹಲ್ ವಾನ್ , ದಿ ನ್ಯಾಶನಲ್ ಸೈನ್ಸ್ ಸೆಂಟರ್ , ಪೆಟಾಲಿಂಗ್ ಸ್ಟ್ರೀಟ್ , ದಿ ರಾಯಲ್ ಸೆಲಂಗೊರ್ ಪೆವ್ಟರ್ ವಿಸಿಟರ್ ಸೆಂಟರ್ , ದಿ ಝೊ ನೆಗರಾ , ಮತ್ತು ಮಲಯಾ ಕಲ್ಚರಲ್ ಸೆಂಟರ್ಸ್ , ಥೆಯೆನ್ ಹೌವ್ ಟೆಂಪಲ್ ಮತ್ತು ದಿ ಥೈಪುಸ್ಯಾಮ್ ಗಳಲ್ಲಿ ನಡೆಯು ದಿ ಚೀನಿಸ್ ಕಲ್ಚರಲ್ ಫೆಸ್ಟಿವಲ್ಸ್ಶ್ರೀ ಮಹಾಮರಿಯಮ್ಮ ಟೆಂಪಲ್ ನ ಪ್ರಸಿದ್ದ ಮೆರವಣಿಗೆ. ನಗರದ ವಾಣಿಜ್ಯ ಕೇಂದ್ರವಾಗಿರುವ ಗೊಲ್ಡನ್ ಟ್ರೈಂಗಲ್ ನಲ್ಲಿ ಹೆಸರಾಂತ ಪೆಟ್ರೊನಾಸ್ ಟ್ವಿನ್ ಟಾವರ್ಸ್ ಮತ್ತು ಅತ್ಯುನ್ನತ ಉಲ್ಲಾಸದ ರಾತ್ರಿ ಬದುಕನ್ನು ಅಲ್ಲಿ ಕಾಣಬಹುದು. ಅತ್ಯಾಧುನಿಕ ಉಲ್ಲಾಸದ ಸ್ಥಳಗಳು;ನೈಟ್ ಕ್ಲಬ್ ಗಳು,ಬಾರ್ ಗಳು ಮತ್ತು ಲಾಂಜ್ ಗಳು ,ಉದಾಹರಣೆಗೆ ಬೀಚ್ ಕ್ಲಬ್ ,ಎಸ್ಪಾಂಡಾ,ದಿ ಹಕ್ಕಾ ರಿಪಬ್ಲಿಕ್ ವೈನ್ ಬಾರ್& ರೆಸ್ಟೊರೆಂಟ್ ,ಹಾರ್ಡ್ ರಾಕ್ ಕೆಫೆ,ದಿ ಲುನಾ ಬಾರ್ ನ್ಯುಯೊ,ರಮ್ ಜಂಗಲ್ ,ದಿ ಥೈ ಕ್ಲಬ್ ,ಝೌಕ್ ಮುಂತಾದವುಗಳು ಇಲ್ಲಿನ ಸುತ್ತಮುತ್ತಲಿನ ಜಲಾನ್ ಪಿ.,ರಾಮ್ ಲೀ,ಜಲಾನ್ ಸುಲ್ತಾನ್ ಇಸ್ಮಾಯಿಲ್ ಮತ್ತು ಜಲಾನ್ ಅಂಪಂಗ್ ಗಳು ಉಲ್ಲಾಸದ ತಾಣಗಳಾಗಿವೆ.
ಪಾರ್ಲಿಮೆಂಟ್ ಆಫ್ ಮಲೆಷ್ಯಾ ವು ಕೌಲಾಲಂಪುರ್ ದಲ್ಲಿದೆ. ಈ ಪಾರ್ಲಿಮೆಂಟ್ ಕೆಳಮನೆಯ ಹೌಸ್ ಆಫ್ ರಿಪ್ರೆಜೆಂಟೇಟಿವ್ಸ್ ಮತ್ತು ಸೆನೆಟ್ ನ ಮೇಲ್ಮನೆ ಹೌಸ್ ಆಫ್ ಸೆನೆಟ್ ಒಳಗೊಂಡಿದೆ. ನಗರವು ಕೆಳಮನೆ ಹೌಸ್ ಆಫ್ ರಿಪ್ರೆಜೆಂಟೇಟಿವ್ಸ್ ಹನ್ನೊಂದು ಸಂಸದರನ್ನೊಳಗೊಂಡಿದೆ. ಇವರನ್ನು ಐದು ವರ್ಷಗಳ ಅವಧಿಗೆ ಚುನಾಯಿಸಲಾಗಿರುತ್ತದೆ. ಸಾಂಪ್ರದಾಯಿಕವಾಗಿ ಕೌಲಾಲಂಪುರ್ ನಲ್ಲಿ ಬರಿಸನ್ ನ್ಯಾಸಿನಲ್ ಅವರ ಪ್ರಭಾವ ಹೊಂದಿದೆ.ಇಲ್ಲಿ ನಿಂದ ಏಳು ಪ್ರತಿನಿಧಿಗಳು ಇರುತ್ತಾರೆ,ಇನ್ನುಳಿದ ನಾಲ್ವರು ಡೆಮಾಕ್ರಾಟಿಕ್ ಆಕ್ಷನ್ ಪಾರ್ಟಿ ಇವರು 2008ರ ಸಾರ್ವತ್ರಿಕ ಚುನಾವಣೆಗಳ ಪೂರ್ವ ಇವುಗಳ ಅಸ್ತಿತ್ವ ಇದೆ. ಆದರೆ 2008ರ ಚುನಾವಣೆಗಳಲ್ಲಿ ಕೇವಲ ಒಬ್ಬ ಪ್ರತಿನಿಧಿ ಝುಲ್ಹಾಸ್ನಾನ್ ರಫಿಕ್ ಅದೂ ಸೆಶಿವಾಂಗ್ಸಾ ಕ್ಷೇತ್ರದಿಂದ ಉಳಿದುಕೊಂಡಿದೆ. ಇಲ್ಲಿ ಮೊದಲ ಬಾರಿಗೆ ಎನ್ನುವಂತೆ ಯು ಐದು ಸ್ಥಾನ ಪಡೆದಿದೆ,ಪಾರ್ಟಿ ಕೇಡಿಲನ್ ರಕ್ಯತ್ ನಾಲ್ಕು ಸ್ಥಾನ ಮತ್ತು ಒಂದು ಸ್ಥಾನ ಹೊಂದಿದೆ.ಇದೇ ಮೊದಲ ಸಲ ಫೆಡರಲ್ ಟೆರಿಟರೀಸ್ ನ ಕಾನ್ ಸ್ಟಿಟುಯನ್ಸಿಗಳು ವಿರೋಧ ಪಕ್ಷಗಳ ಪಾಲಾಗಿವೆ.
ಸ್ವಾತಂತ್ರಾನಂತರದ 1970ರಿಂದ 1990ರ ವರೆಗಿನ ಅವಧಿಯಲ್ಲಿ ವೇಗದ ಗತಿಯಲ್ಲಿ ಆರ್ಥಿಕ ಬದಲಾವಣೆಗಳನ್ನು ಕಾಣಲಾಯಿತು.ದೇಶದಲ್ಲಿ ಇಸ್ಲಾಮ್ ಸಾಮಾನ್ಯ ಧಾರ್ಮಿಕ ಆಚರಣೆಯಾದ್ದರಿಂದ ಸ್ಥಳೀಯ ಮತ್ತು ಇಸ್ಲಾಮಿ ಸಂಪ್ರದಾಯಗಳ ಮೇಲೆ ಕಟ್ಟಡ ನಿರ್ಮಾಣ ಬೆಳಕು ಕಂಡವು. ಹಲವಾರು ಈ ಕಟ್ಟಡಗಳಲ್ಲಿ ಸಾಂಪ್ರದಾಯಕ ಮಲಯಾ ವಿನ್ಯಾಸಗಳನ್ನೂ ಅಳವಡಿಸಲಾಗಿದೆ.ಉದಾಹರಣೆಗೆ ಸೊಂಗ್ ಕೊಕ್ ಮತ್ತು ದಿ ಕೆರಿಸ್ ಇತ್ಯಾದಿ. ಕೆಲವು ಇವುಗಳಲ್ಲಿ ಇಸ್ಲಾಮಿಕ್ ವಿನ್ಯಾಸ ಮತ್ತು ಕಲೆಗಾರಿಕೆ ಹೊಂದಿದ್ದು,ನಿಸರ್ಗದ ನಕಲಿನ ಕೆಲವು ರೇಖಾ ಚಿತ್ರಣಗಳು ಕಟ್ಟಡದ ಒಳಭಾಗಗಳಲ್ಲಿ ಗೌಣವಾಗಿವೆ. ಇಂತಹ ಕಟ್ಟಡಗಳ ಉದಾಹರಣೆಗಳೆಂದರೆ ಮೆನಾರಾ ಟೆಲೆಕೊಮ್ ,ಮೆನಾರಾ ಮಾಯ್ ಬ್ಯಾಂಕ್ ,ದಯಾಭೂಮಿ ಕಾಂಪ್ಲೆಕ್ಸ್ ಮತ್ತು ಇಸ್ಲಾಮಿಕ್ ಸೆಂಟರ. ಕೆಲವು ಕಟ್ಟಡಗಳು ಅಂದರೆ ಇಸ್ಲಾಮಿಕ್ ಆರ್ಟ್ ಮ್ಯುಸಿಯಮ್ ಮಲೆಷ್ಯಾ ಮತ್ತು ನ್ಯಾಶನಲ್ ಪ್ಲ್ಯಾನೇಟೇರಿಯಮ್ ಗಳನ್ನು ಜ್ಞಾನ-ವಿಜ್ಞಾನದ ದೇಗುಲಗಳನ್ನಾಗಿಸಲಾಗಿದೆ.ಇವುಗಳ ಗುಮ್ಮಟ ಮತ್ತು ಮಿನಾರೆಟ್ ಗಳು ಇದನ್ನು ಪೂಜಾಸ್ಥಳಗಳಷ್ಟು ಪವಿತ್ರವಾಗಿಸಲಾಗಿದೆ. ಅತ್ಯಂತ ಎತ್ತರದ ಕಟ್ಟಡವಾದ ಪೆಟ್ರೊನಾಸ್ ಟ್ವಿನ್ ಟಾವರ್ಸ್ ಆಗಿನ ಇಸ್ಲಾಮಿಕ್ ಕಲಾಕೃತಿಯ ವಾಸ್ತು ಬಳಸಲಾಗಿದೆ.
ಕೌಲಾಲಂಪುರ್ ತನ್ನ ಇತಿಹಾಸವನ್ನು 1850ರ ಹಿಂದಕ್ಕೆ ತೆಗೆದುಕೊಂಡು ಹೋಗುತ್ತದೆ,ಆ ಸಮಯದಲ್ಲಿ ಮಲಯಾದ ಕ್ಲಾಂಗ್ ನ ಮುಖ್ಯಸ್ಥ ರಾಜಾ ಅಬ್ದುಲ್ಲಾ ಹೊಸ ಮತ್ತು ದೊಡ್ಡ ಪ್ರಮಾಣದ ತವರಿನ ನಿಕ್ಷೇಪದ ಗಣಿಗಳನ್ನು ಅಗೆಯಲು ನೂರಾರು ಚೀನಿಕಾರ್ಮಿಕ ಕೂಲಿಯಾಳುಗಳನ್ನು ಕರೆತಂದಿದ್ದ. ಅವರನ್ನು ತಂದು ರೇವು ಮಣ್ಣಿನ ಪ್ರದೇಶ ಸುಂಗೈ ಗೊಂಬಕ್ ಮತ್ತು ಸುಂಗೈ ಕ್ಲಾಂಗ್ ಅಂದರೆ ಕ್ಲಾಂಗ್ ನದಿ ಬಳಿ ಅವರನ್ನು ತಂದಿರಿಸಿ ಅಂಪಾಂಗ್ ನಲ್ಲಿ ಗಣಿಗಳನ್ನು ತೆರೆಯಲು ಆರಂಭಿಸಿದ. ಸುಂಗೈ ಗೊಂಬಾಕ್ ನ್ನು ಈ ಮೊದಲು ಸುಂಗೈ ಲುಂಪುರ್ ಎಂದು ಕರೆಯಲಾಗುತಿತ್ತು.ಅಂದರೆ ರಾಡಿಯುಳ್ಳ ನದಿ ಎಂದರ್ಥ. ಈ ನಗರದ ಮೂಲ ಹೆಸರೆಂದರೆ "ಪೆಂಗ್ ಕ್ಲಾನ್ ಲುಂಪುರ್ "ಅಂದರೆ ಮಣ್ಣ ರಾಶಿ ಅಥವಾ ಗುಡ್ಡೆ. ಕಾಲ ಗತಿಸಿದಂತೆ ಇದನ್ನು ಕೌಲಾಲಂಪುರ್ ಎಂದು ಕರೆಯಲಾಯಿತು,ಅಕ್ಷರಶ:ಬಹಾಸಾ ಮೆಲಯುನಲ್ಲಿರುವ "ಮಣ್ಣಿನ ಗುಡ್ಡೆ". ನಂತರ ಪುಡು ಮತ್ತು ಬಾಟುವಿನಲ್ಲಿ ತವರಿನ ಗಣಿಗಳು ತೆರೆಯಲ್ಪಟ್ಟವು. ಮೊದಲ ಪ್ರವರ್ತಕರಲ್ಲಿ ಹಿಯು ಸೆವ್ ಮತ್ತು ಲಿಯು ಎಂಜಿಮ್ ಅವರುಗಳೆನ್ನಬಹುದು.